text:
ORANJESTAD,Aruba
Parlamentario Endy Croes durante conferencia di prensa semanal di Fraccion di MEP a ilustra un documento cual porcierto ta e Ley di iniciativa cu lo wordo entrega dentro di poco na Parlamento pa haci cambionan den e Ley AB 1988 no 23 Motorrijtuig en motorbootbelasting verordening. Manera ta conoci AVP y Mike Eman na aña 2016 a cambia e ley aki. E solo motibo tabata pa haya placa mas liher y suta pueblo cu boetnan haltisimo na un manera cruel. Mike Eman tabata tin mester di placa pa entre otro paga su fiesta riba e famoso brug y pa cumpli cu Horizon Consultancy di Richard Arends kende a cobra rond di 4 miyon florin. Na manera scondi a cambia e ley aki mey anochi pa strangula e pueblo inocente.
Cambionan na fabor di pueblo
Por a tuma nota di e angustia cu pueblo a pasa aden den e prome siman di januari, pero gracias na e maneho humano manteniendo e hende central Minister Xiomara Maduro a pone su oido na curason di pueblo y a hala e fecha di pago pa 28 di februari. Parlamentario Endy Croes a bisa cu mesora nan a reuni internamente como Fraccion y a prepara pa un ley di iniciativa cu algun cambio na fabor di pueblo. Artikel 8 lid 3 y 4 lo wordo cambia. Fecha cu awor ta stipula 31 di januari como deadline desde 2021 lo ta 15 di februari. Nos kier tene cuenta cu nos pensionadonan y hustamente nan tabata cay den un buraco como cu 31 di januari nan placa no a pasa ainda. E cambio aki lo trece un alivio sigur pa e mas di 20.000 pensionadonan. Pagonan cu AVP a cambia pa 2 termino lo wordo cambia bek pa 4 termino esta por paga pa kwartaal. Artikel 8a lid 2 cual AVP y Mike Eman a cambia na 2016 cual awor ta stipula “de boete van ten hoogste 100%” lo wordo cambia y den e ley nobo esaki lo wordo stipula “boete van ten hoogste 25%”. Esaki ta significa cu si bo paga un kwartaal laat mas op menos Afl. 18.75 extra lo mester paga di boet.
Ta kico pueblo a haci Mike Eman?
Tin biaha bo ta puntra bo mes ta kico pueblo a haci Mike Eman y AVP? Dicon mester a cambia tanto ley asina na un manera scondi hustamente contra interes di pueblo? Con e Parlamentarionan di AVP por tabata asina cruel? Awe pueblo conoce nan. Awe pueblo sa ken ta ken. Awe pueblo por compara entre esnan cu a abusa di pueblo (AVP) y esnan cu si ta traha cu amor y oido na curason di pueblo. Parlamentario Endy Croes ta splica cu e Ley di iniciativa cu e cambionan aki ta cla pa cuminsa cana su trayecto y asina cu e yega Parlamento bek e lo wordo trata den un reunion publico pa un aprobacion final. Parlamentario Endy Croes ta anticipa cu e lo no asombra si AVP bolbe vota contra. Un cos ta sigur cu desde januari 2021 no lo tin e problematica di plachi number di auto mas y pueblo por habri aña trankil.


c: text/html

text:
Piscadornan, habitantenan y turistanan lo disfruta di esaki
Desde cu a descentralisa e maneho di nos piscadonan bou di e maneho di e Minister anterior encarga cu pesca sr. Otmar Oduber, a logra cu por a drecha un cantidad di piernan round di Aruba. Entre otro por pensa riba e pier di Rancho, e pier di Spaans Lagoen, Pier di Hadicurari y otronan. Un di nan cu sigur a conoce un expansion ya for di mas o menos 5 aña pasa, ta esun di Cura Cabay/Zeewijk y besindario.
Mas o menos 2 aña pasa a cuminsa e di dos fase di e proyecto di Cura Cabay/ Zeewijk cu tabata a base di e necesidad y anhelo cu tabatin di e piscadonan di e bario. Durante di diferente reunionnan cu a wordo teni cu e piscadonan den e besindario, a bin dilanti cu nan tin e necesidad pa un caminda di warda nan material/ekipo como tambe un pier mas moderno cu baño, cushina etc. Naturalmente tambe un creacion di un infrastructura, contrario na loke e tabata e situaciom anteriormente.
E inversion total cu a wordo haci den esaki como tambe e beach di Zeewijk cu tambe a conoce henter un adelanto, ta di algo mas cu 2 miyon florin. Combersando cu e piscadonan, nan ta masha contento mirando cu awo e proyecto ta kedando cla, ainda falta diferente cos por ehempel iluminacion cu mester bin.
Pa loke ta e proyecto di Cura Cabay/Zeewijk, bo tin e parti di beach di cu henter e bario ta masha contento cu ne. Den e maneho di Ministerio encarga cu turismo anterior, a crea diferente facilidad pa por dirigi su mes pa e pasaheronan crusero cual tabata pone hopi presion riba e hotelnan. Pa alivia esaki, a crea diferente kiosko pa por ofrece servicio na e turista, watersport y henter e bario cu lo por disfruta di dje. Cu un infrastructura bunita cu parkeo, baño , matanan, cu ta hacie un beach di calidad halto compara cu e abandono cu el a conoce pa hopi aña. Awor e ta un joya di proyecto cu aworaki ta kedando cla. Mi ta felicita henter e bario y habitantenan di e area, tambe piscadornan y hendenan di pariba di brug. Esaki ta un proyecto similar na esun di Baby Beach cu a wordo realisa bou di maneho di e Ministerio di Turismo anterior.
POR den proximo gobernacion Sector Primario
Lo crea infrastructura basico pa sector primario y stimula diversificacion economico pa beneficia nos cunukeronan como tambe piscadonan y criadonan. Esaki pa medio di un maneho integral como tambe uzo di tecnologia moderno. Mediante Fundacion Centro di Pesca Hadicurari lo intensifica e programa di
construccion y renovacion di pier tur rond di Aruba (Noord, Playa, Barcadera, Spaans Lagoen, Savaneta, Cura Cabay y San Nicolas) pa asina salvaguardia nos herencia y conscientisa encuanto ofishi di piscado. Tambe lo restructura y reforsa Santa Rosa cu enfoke riba profesionalisacion como tambe crea laso estrecho y fuerte cu agricultornan y piscadonan y lo introduci un sistema di permiso electronico y limita pa pesca cu harpoen na aerenan designa leu for di coral, a base di cual por monitorea su condicion entre otro.

robotstxt: allowed

filter: keep


text:
Pronóstiko di tempu pa Kòrsou i bisindario bálido te djaweps mainta 06:00 o.l., 17 di novèmber 2022.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 17 di novèmber 2022.
Kompilá: djárason 16 di novèmber 2022, 05:00 o.l. (09:00 UTC).
Tempu: Por lo general parsialmente nublá ku de bes enkuando un áwaseru lokal.
Temperatura máksimo lo alkansá 30ºC i temperatura mínimo 25ºC.
Solo ta sali 06:33 i ta baha 18:07 o.l.
Bientu: Por lo general ost i moderá; forsa 3 te 4 (12 te 30 km/ora, 7 te 16 nudo). Den dia ráfaga te basta fuerte; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora, un disturbio na nivelnan mas abou di atmósfera, riba sekshon ost den Laman Karibe ta mantené kondishon atmosfériko faborabel pa mas nubia pasa de bes enkuando riba nos region. Algun di e nubianan aki lo generá momentunan di áwaseru riba sierto partinan di nos isla.
Kondishon di laman: Generalmente moderá ku altura di olanan entre 0.5 i 1.5 meter (2 i 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djabièrnè mainta: Parsialmente te hopi nublá ku chèns pa algun áwaseru lokal ku posibel welek i bos durante oranan di mainta trempan.
Meteorólogo: Rombley


text:
Desde prome di augustus di aña 2021 un ekipo di investigado lo pasa un siman na Saba Bank pa investiga ciclo di bida di tiburon tiger. Investigadonan lo investiga e rutanan di migracion, na unda y ki tempo e tiburonnan ta broei pa por proteha nan miho dentro di Santuario di Tiburon y Mamifero Marino Yarari di Caribe Hulandes y eyfonan. Den e expedicion aki lo participa miembro di Saba Conservation Foundation (SCF), Nature Foundation St. Maarten (NFSXM), ), St. Eustatius National Parks (STENAPA), STINAPA Bonaire, Aruba National Parks Foundation (FPNA), Dutch Caribbean Nature Alliance (DCNA) y World Wildlife Fund for Nature the Netherlands (WWF-NL).
Na aña 2016 Saba Conservation Foundation, Nature Foundation St. Maarten y Sharks for Kids a asocia como parti di e proyecto Save our Sharks di DCNA, financia pa Loteria Nacional di Codigo Postal di Hulanda. Desde e tempo ey, marcamento di tiburon tiger via satelite ta tuma luga na Saba Bank y alrededor di Sint Maarten. Danki na e investigacionnan aki, nos sa awor cu e tiburonnan tiger den awa Hulandes ta biaha door di e cuenca di Caribe, y mayoria di e tiburonnan marca aki ta hembra sexualmente madura. Durante e expedicion venidero, e investigadonan tin como meta pa no solamente marca y rastrea mas tiburon tiger pa investiga mas a fondo e ciclo di bida, sino tambe nan lo midi nan pa sa si nan ta grandi y con grandi e crianan dentro di e tiburonnan tiger priña ta. Esaki lo yuda determina si Saba Bank di berdad ta un luga di cultivo pa e tiburonnan tiger, un di e principal metanan di e expedicion.
Otro meta ta pa wak pa unda e tiburonnan transfronterizo aki ta migra pa comprende miho e importancia di e Santuario di Tiburon y Mamiferos Marino di Yarari y pa proteha otro area geografico. Santuario Yarari a wordo estableci prome di september di aña 2015 y tin como meta proteha e mamiferonan marino, tiburon y raya den e awanan di Boneiro, Saba y, desde september di 2018, Sint Eustatius. Colaboracion no solo entre e seis islanan di Caribe Hulandes, sino tambe entre e paisnan di henter Gran Caribe ta necesario pa proteha y conserva e especienan y e ecosistema esencial aki. Pa e motibo aki recientemente a forma Caribbean Shark Coalition pa colabora miho den henter e region di Gran Caribe.
Cada aña dia 28 di juli ta celebra Dia Mundial di Conservacion di Naturalesa y ta reconoce cu un medio ambiente saludabel ta base di un sociedad stabiel y saludabel. Esaki ta inclui un ocean saludabel cu, sin duda ta depende di e tiburonnan. E tiburonnan ta anial di presa superior hopi grandi cu ta hunga un papel fundamental den mantenimento di ekilibrio den e ecosistema marino. E tiburonnan ta yuda mantene su poblacion di presa sano comiendo esnan debil y na mes momento ta afecta e distribucion di su presanan. Den ocean saludabel, e tiburonnan ta yuda mantene poblacion di pisca stabiel y rif di coral y tereno di yerba di lama saludabel, cual ta importante pa pesca y economia di e islanan.
E expedicion di investigacion di Tiburon Tiger ta coordina door di DCNA y ta wordo generosamente financia door di WWF-NL a traves di e Fondo di Biodiversidad y Loteria Nacional di Codigo Postal di Hulanda. Pa obtene mas informacion tocante expedicion di tiburon tiger priña, sigui e organisacionnan participante riba Facebook, Instagram of e website di DCNA DCNA’s website (https://dcnanature.org/news/).
__________________________________________________________________
Informacion di contacto pa entrevista: research@DCNAnature.org, projects@dcnanature.org of telefon +599.717.5010


text:
Desde weekend caba nos a cuminsa ricibi informenan cu na algun cas den San Nicolas, Paradera y Hooiberg, banderanan di MEP a wordo vandalisa. Mesora a tuma contacto pa confirma e hecho, y a resulta cu ta berdad. E actonan di vandalismo a cuminsa despues di e actividad di AVP diabierna, y ta parse cu e hendenan a sali de remate.
“Mi ta condena vandalismo cu a wordo hasi contra materialnan politico y na casnan di hende, y mi ta lamenta cu esaki a pasa. Mi ta hasi un apelacion riba tur hende pa ban demostra comportacion civico y demostra respet, sin comete actonan di vandalismo. No solamente e ta un acto castigable, pero e ta hopi bergonsoso cu un partido no por contene su deseperacion y ta manda su simpatisantenan pa causa destruccion.
Mes momento mi ta hasi un apelacion tambe na nos simpatisantenan, pa no paga malo cu malo, y no recuri na e mesun vandalismo. Campaña pa MEP ta bayendo hopi bon, y probablemente esey mes ta e motibo pa cual oponentenan politico ta recuri na vandalismo. Nos no ta permiti ningun hende desvia nos atencion, y nos atencion ta dirigi den gana eleccion dia 22 di September.
Di nos parti, nos a tuma contacto cu autoridad policial, pa nan ta na altura, y nos ta spera cu autoridad policial tambe condena locual cu ta pasando, y actua cu man duro contra e malhechornan”, lider di MEP Evelyn Wever-Croes a duna di conose.


text:
Diaranzon 23 di augustus candidato di MEP number 11, Endy Croes a presenta su vision deportivo pa Noord. Un hecho importante a sali for di varios investigacion ta indica cu mester stimula movecion saludabel pa Aruba completo. Construi canchanan multifuncional den diferente districto. Despues di a evalua un cu otro, a dicidi di inicia cu un proyecto piloto na Noord.
Den cuadra di e preparacionnan a bishita y consulta cu varios baluarte den e mundo di deporte rond di Aruba, a bini hunto y aki Endy Croes a wordo conmovi y sorpresa pa e situacion deplorabel na e Veld di Kudawecha.
Ta e situacion aki a inspira Endy Croes, como presidente di Aruba Softball Bond pa transforma e Veld di Kudawecha den un parke Ultra Moderno pa Baseball y Softball y pa Deporte en general segun standardnan internacional.
Endy kende tin un pasion pa deporte a bisa: “Ser un atleta ta rekeri preparacion, disciplina, dedicacion y determinacion. Lamentablemente e ultimo 8 añanan aki nos deporte a wordo neglisha y infrastructura a deteriora. Veldnan hopi gusta y hopi usa den e bario di Kudawecha no tin iluminacion mas. Veld di Kudawecha a wordo lubida y mester di ayudo. Mi ta haci un compromiso cu Noord pa brinda nos hobennan e oportunidad cu nan merece. Noord ta bay ta orguyoso. Aruba ta bay ta orguyoso di e Veld ultra moderno na Kudawecha cu nos lo modernisa y amplia”.
E proyecto aki ta basa ariba un idea di sr. Chipin Chirino, experto den little league y softball. Pa mas informacion tuma contacto cu Team ‘ON’ di Endy Croes na celular 5945322 / 5659595.
Hunto p’e cambio. Vota #11 Endy Croes. Cu bo voto Endy ta gana!


text:
ORANJESTAD, Aruba
Central Bureau Statestiek Aruba a organista un conferencia di statisticanan di turismo hunto cu e United Nation world organization. For di 6 anja pasa a cuminsa cu e combersacionnan pa asina yega awe na e producto final pa por presenta e Proyecto final na gobierno y e pueblo di Aruba. Data ta hopi importante pa turismo, di e manera aki por midi den ki direccion Aruba ta, na unda mester drecha y unda mester sigui bay padilanti. Minister di Turismo Dangui Oduber tabata presente na e conferencia aki y ta sumamente satisfecho.


text:
Na lugá di pasifiká boso a skupi odio. Na lugá di prediká kompashon boso a skohe pa demonisá e grupo LGBTQ ku ta lucha pa trato igual komo hende. Esaki ta e mesun lucha ku e katibu a hiba, mesun lucha ku hende di koló (t)a hiba i e mesun lucha ku hende muhé (t)a hiba. No tin diferensia.
Boso ta na altura kuantu di boso sirbidónan ta LGBTQ? Boso ta na altura kuantu di boso sirbidónan tur dia di nobo ta metí den abuzu seksual di mucha bou di edat? Klaro ku boso sa pasombra boso ta dominá e arte di bira kara, bari e problema bou di tapeit òf pòst’e pa otro parokia. Ta p’esei boso no a papia ora un pastor lokal a bai prizòn pa abuzu seksual. Mesun silensio ora e postema di abuzu a baster na Chile, Merka, Costa Rica i Vatikano. Pero boso ta kla pa subi tarima den Punda i husga otro sin wak den spil promé.
Bèrdat ta pará den e buki religioso Kristian, Beibel, ku homoseksualidat ta un piká i ku esaki mester keda prohibí (Leviticus 18:22). Pero riba e mesun blachi di e Beibel tin mas prohibishon i piká severo e.o.: tatuahe na kurpa (Leviticus 19:28), bisti paña ku ta trahá di dos òf mas material (Leviticus 19:19) i kòrta bo kabei i/òf barba den un forma rondó (Leviticus 19:27). Mi punto ta ku ta masha fásil pa bo ‘cherry pick’ net e puntonan ku ta sostené bo pensamentu ku abo tin mas derechi ku otro i bisa: “Beibel ta bisa ku…”. Pero ta ken a dunabo e poder pa usa bo interpretashon religioso selektivo i kumbiniente pa papia na mi nòmber?
E spektákulo ayera no ta un sorpresa. Mi no a fèrwagt otro di un grupo ku ta moralmente bankarota.
Finalmente, bo no mester ta un hende muhé pa sostené trato igual pa muhé. Bo no mester ta Hudiu pa kondená Holokosto, bo no mester ta un LGBTQ pa sostené trato igual pa hendenan ku un preferensia seksual ku nan a nase ku n’e pero ku no ta meskos ku esun di bo. Loke nos komunidat mester ta mas hende ku ta drei wak nan bisiña i bisa nan:”ken ami ta pa diskriminá bo i kita bo derechi riba igualdat a base di bo koló, sekso, orígen, religion, kredu, status ekonómiko i preferensia seksual”.
Loke e iglesianan a hasi ayera na Alameda ta tipifiká lokal ta putrí den nos komunidat: alimentá intoleransia, diskurso di odio i mentalidat di “nan kontra nos”. Ta opvio ku bo no por unifiká na mes momento ku bo ta dividí. Bo no por evangilisá na mes momentu ku bo ta antagonisá.
Willemstad, Curaçao
https://alexdavidrosaria.blog/2017/03/19/no-ta-nan-ku-nan-sino-nos-tur/


text:
Registro Sentral di Tèstamènt
Tema
- Registrashon di tèstamènt trahá
- Suministrá informashon for di registro di tèstamènt
Grupo di enfoke
Públiko en general i notarionan (di tur país di eks-Antias Hulandés inkluso Aruba)
Meta
Na Registro Sentral di Tèstamènt ta ehersé siguiente trabou:
- Registrá testamènt ku notario a traha e luna anterior. Aki ta trata registrashon di tèstamènt di notarionan di tur isla di eks-Antia Hulandés inkluso Aruba;
- Suministrá informashon for di e Registro Sentral di Tèstamènt na públiko i notarionan. Esaki ta sosodé den forma di un asina yamá Deklarashon di Tèstamènt (“Testamentverklaring”).
Prosedura (adaptá) di petishon na Registro Sentral di Tèstamènt
E Deklarashon di Tèstamènt ta nesesario pa repartí herensia, òf pa prepará un Deklarashon di Derecho di Propiedat (Verklaring van Erfrecht). Den e deklarashon, ta indiká si tin òf no tin un tèstamènt trahá, i si ta asina, e fecha riba kual a traha e tèstamènt i serka kua notario. E Registro Sentral di Tèstamènt no ta outorisá pa divulgá e kontenido di e tèstamènt, pero ta indiká si si e persona ku a fayesé a traha un òf mas tèstamènt i serka kua notario e tèstamènt(nan) aki ta wardá.
Pa hasi petishon pa risibí un deklarashon di Registro Sentral di Tèstamènt ta hasi lo siguiente:
1. Subi e wèpsait di Registro Sentral di Tèstamènt www.minfin.cw/registro-sentral-di-testament ;
2. Download e formulario modèl E i yena i skèn esaki;
3. Hasi bo pago online na e montante di NAf 25,- (pa kada petishon) via di bo banko pa e kuenta* di Ontvanger, por fabor menshoná e number di ID di e persona ku a fayese den deskripshon di transferensia;
4. Ta obligá di manda un e-mail simultaneamente pa tur dos instansha:
- Registro Sentral di Tèstamènt na inzage.testament@gobiernu.cw i;
- Ontvanger na comptabiliteit.ont@gobiernu.cw.
Por fabor menshoná komo tópiko (subject) number di ID di e persona ku a fayesé pa kual ta hasiendo e petishon den e e-mail.
5. Por fabor sigurá ku ta añadí siguiente dokumentonan den e-mail ariba menshoná (mas teksto den e e-mail no ta nesesario):
a. Akta di fayesimentu/Overlijdensakte (optenibel na Kranshi); Si e overlijdensakte ta datá promé ku aña 2000, mester pone aserka tambe e akta di nasimentu (geboorteakte) óf “basisuittreksel” di persona ku a fayesé;
b. Skèn di e formulario modèl E (kompletamente yená);
c. Komprobante di pago di Naf 25,-.
Despues di a hasi e petishon konforme e sinku puntonan menshoná, por spera e Deklarashon di Tèstamènt denter di dos siman riba e mesun e-mailadrès, ku a uza pa hasi e petishon. Den kaso di mas pregunta por yama Registro Sentral di Tèstamènt den siman durante e orarionan 08.30 – 11.30’or i 14.00 – 16.00’or na e number di telefòn: 432-8317.
Nota: e proseduranan aki ta pa kada deklarashon individual!
* Numbernan di kuenta lokal di Ontvanger:
MCB: 23329507 Giro: 1500047 SFT Bank: 502310.001
RBC: 01.04.14.6229 ORCO Bank: 1081290195 BNA: 191181030
First Caribbean International Bank Curaçao (CIBC): 1002423 Banco di Caribe: 306495.01
Numbernan di kuenta bankario di Ontvanger inkluso kódigo di SWIFT BIC pa klientenan ku kier hasi nan pago for di eksterior:
Centrale Bank van Curaçao en Sint Maarten CBCSCWCU 191181030
MCB Bank MCBKCWCU 23329507
Giro Bank GIRCCWCU 1500047
SFT Bank CITCCWCC 502310.001
BDC BDCCCWCU 306495.01
Orco Bank ORBACWCU 1081290195
RBTT Bank RBTTCWCU 01.04.14.6229
FCIB-Bank FCIBCWCU 1002423
Dokumentonan nesesario pa petishon
Pa por risibí un deklarashon di testamènt mester entregá, pa kada fayesido, siguiente dokumentonan:
- Kopia di e akta di fayesimentu (“overlijdensakte”) optenibel na Kranshi. Por fabor nota ku riba esaki tin e fecha di nasementu di e persona ku a fayese tambe;
- E formulario modèl E (download esaki mas abou riba e wèpsait aki);
- Komprobante di pago di NAf 25,- (pa kada petishon).
Instansia
Registro Sentral di Testamènt ta inkorporá den Sektor di Asuntunan Fiskál:
Sector Fiscale Zaken
Pietermaai 4/4a
Registro Sentral di Testamènt
Number di telefòn: 432-8317
E-mail: inzage.testament@gobiernu.cw
Wèpsait: www.minfin.cw
Orario di servisio
Di djaluna pa djabièrnè di 08.30 – 11.30 ‘or i di 14.00 – 16.00‘or
Durashon di petishon
Por lo general kada petishon ta dura 2 siman prome ku esaki keda kla. Den kaso ekstremo atendementu di e petishon por dura algu mas largu.
Gastu pa kada petishon
Formulario modèl E NAf 25,-
Akta di fayesimentu NAf 20,- riba kual mester tin fecha di nasementu di e persona ku a fayesé; si esaki no ta e kaso, mester di un akta di nasementu tambe, ku ta disponibel na Kranshi pa NAf 20,-.
Partikularidat
Por download formulario modèl E via di e wèpsait aki (por fabor lesa tambe e parti di e prosedura pa petishon pa ku e pago si download e formulario).
E akta di fayesimentu (“overlijdensakte”) i tambe akta di nasemento ta optenibel na Kranshi. Riba e akta di fayesimentu promé ku aña 2000 no tin e fecha di nasementu. Den kaso ku ta trata di un akta di fayesimentu promé ku aña 2000 e persona ku ta hasi e petishon adishonalmente mester entregá e akta di nasementu òf buki di famia.
Sektor di Asuntunan Fiskál no tin funshon di kaha, pues no por hasi pago aki.
Formulario pa hasi petishon Model E Regisrto Rentral di Testament


text:
ORANJESTAD- 5 augustus 2021. Segun resumen di awe 83 persona a recupera y un total di 128 caso nobo di COVID-19 a keda registra cual 12 ta turista y 116 ta residente. E cifranan aki ta representa un 'Positivity rate' bou di nos residentenan di 30%. Cantidad di casonan activo di COVID-19 pa awe ta 675 y cantidad di fayecidonan relaciona cu COVID-19 ta 111.
Datos ta ilustra subida continuo di casonan nobo cu un average semanal di 78 caso pa dia y un average di 'positivity rate' semanal di 29% pa dia cu ta sigui subi.
Hospital tin 21 persona interna di cual 6 ta den ICU y 15 riba piso general. Datos di hospital ta ilustra cu di esnan ingresa den hospital cu COVID 19 persona no tin ningun vacuna y solamente 2 persona tin 2 vacuna, esnan interna den ICU ningun tin vacuna.


text:
Sosial
Jeny Minguel Miss Curaçao Holland 2022 rumbo ‘Miss Petit World 2023’
Amsterdam – Den luna di Mart último Jeny Minguel a ser korona komo e promé Miss Curaçao Holland ku a kuminsá ku e trayektoria di damanan ku ta haña e oportunidat di por kompetí na Hulanda bou di number di Kòrsou. E sertámen aki netamente ta ser hasi pa yuda e hóbennan aki desaroyá I un parti masha importante pa nan no pèrdè nan identidat ku ta e problema di mas grandi ku e organisashon di Aubrey America a bin ta konstatá.
Den e trayektoria Jeny Minguel komo representante di Kòrsou na Hulanda a haña hopi oportunidat di ta den aktividatnan ku tin ke aber ku Kultura i Turismo. E la asta partisipá den komishon di Stichting Tula presidí pa Vany Hooi pa asina toka parti na e trayektoria di e selebrashon “Dia di Tula”
Jeny ta un damita di apénas di 19 aña di edat ku awor aki ta studiando pa Social Maat-schappelijk Werker kaminda e ke aportá na yuda hóbennan ku problemanan spesial di depreshon ku ta un di e problemanan ku e mes a eksperensia durante Covid.
Awor aki Jeny a haña e oportunidat komo embahadora di nos komunidat Antiano pa bai representá Kòrsou na Republiek Dominicano Novèmber próksimo den e Festival di Beyesa “Beauty World International 2023” organisá pa Ana Lydia Gonzalez Galban ku lo tuma lugá entre 7 pa 13 di Novèmber próksimo na Punta Cana!
Jeny su preparashonnan lo kuminsá I e lo ser guia pa Aubrey America I e Team di AAMTP ku diferente profeshonalnan ku ta biba na Hulanda ku ta Yu Di Kòrsou.
Sigui nos medionan sosial di Aubrey America pa asina biba di aserka e preparashon di nos Miss Curaçao Holland Jeny Minguel! Pa mas informashon por bishita nos página di FB, Instagram I website:www.aubreyamerica.com
Lokal
Kompetensia di skolnan ‘E skol di futuro’
Willemstad – CORE N.V. ta kumpli su di 25 aniversario na luna di mart di 2022. Komo muestra di gratitut i kompromiso pa ku komunidat, CORE N.V. ta organisá un kompetensia pa Skolnan di Fundeshi. E kompetensia aki ta pa stimulá i inspirá alumnonan pa pensa riba e impakto ku teknologia tin riba futuro di enseñansa mirá for di nan perspektiva. E skolnan ku partisipá tin chèns pa gana 5000, 3000 i 2000 florin.
CORE N.V. ta brinda solushonnan di Teknologia di Informashon (IT) i “Cloud” na kompanianan den sektor públiko i sektor privá. CORE N.V. su mishon ta:
“To be the reliable IT and Cloud solutions provider, adding value to the business operations, through our professional and committed staff and secure infrastructure.”
Último añanan, teknologia a krese drástikamente i desaroyonan riba e área aki tin impakto riba kompanianan i nos komunidat. Esaki lo bai trese kambionan grandi riba nos manera di traha i hasi sierto kosnan. Nos sistema di enseñansa tambe lo bai eksperensiá esaki.
Den e kuadro aki CORE N.V. ke envolví skolnan, en partikular Skolnan di Fundeshi, na e selebrashon di su 25 aña di aniversario ku tin komo tema prinsipal “Empowering Tomorrow”.
Gustosamente CORE N.V. ta invitá tur skol di Fundeshi pa partisipá na e kompetensia di skol akí, ku tin komo meta pa duna alumnonan di Grupo 7 un bos i espasio pa kompartí nan vishon kon por integrá teknologia den nan ambiente di edukashon na un forma kreativo. Pa e kompetensia aki e alumnonan mester visualisá futuro di e tendensianan, asina yamá “trends”, di teknologia i presentá esaki pa medio di un modelo físiko (makèt, obra di arte, pintura) òf un modelo digital ku ta mustra kon nan skol di futuro lo ta i tur e posibilidatnan ku nan ta mira. E skolnan ku klasifiká pa e final lo mester presentá nan konsepto na un hurado ku lo skohe e 3 ganadónan final ku lo bai ku e gran premionan kas.
Skolnan ku ta deseá pa partisipá por registrá te ku 16 di desèmber próksimo via di [email protected] . E último fecha pa entregá e presentashon di kada skol ta 27 di yanüari di 2023. Pa 30 di yanüari lo anunsiá e finalistanan ku lo partisipá na e final di e kompetensia dia 2 di febrüari di 2023.
Sosial
Rapper Jon Tarifa ta kolaborá ku kantante Darren Gardner den ‘When I was Younger’
WILLEMSTAD – Ku e kansion, ‘When I Was Younger,’ rapper Jon Tarifa, huntu ku kantante i eskritor Darren Gardner, ta ilustrá kon fasinante e mente di un mucha ta, unda nada ta strob’e pa perseverá i eksplora mundu.
E impulso pa eksplora teritorio deskonosí a hiba Darren, ku originalmente ta di Port Elizabeth, Suráfrika, te na Hulanda, unda na 2016 ela muda pa forma su bida ku su pareha Elsa. Na Hulanda ela haña e oportunidat di sigui desaroyá su talento musikal, unda ela traha ku diferente artista di tanda manera DJ Martin Garrix i ganadó di e premio Grammy Chris Henderson. Tambe Darren a skibí i areglá komposishonnan musikal pa, entre otro, Berget Lewis, i ZO Gospel Choir. Darren ta konsiderá e talentoso kantante i areglista kurasoleño, Stanley Clementina, komo su mentor, kende a introdusí’e na e industria musikal hulandes. Di e manera aki, Darren a keda eksponé na e diferente influensia musikal krioyo i a desaroyá un konekshon bunita ku nos islanan.
Ken ta Darren Gardner?
Darren Gardner a studia músika klásiko na Universidat di Pretoria na Suráfrika, unda ela spesialisá den Vokalisashon Klásiko i Ingeniera di Sonido, pero su amor pa músika ta bin di kas. Darren a lanta den un famia ku a eksponé na artistanan manera, the Beatles, Nat King Cole, Dionne Warwick, Mariah Carey, Lauryn Hill, i asta kompositornan klásiko manera Mozart i Beethoven. Konsekuentemente, Darren su músika ta saturá pa influensianan di pop, R&B i jazz. Komo estudiante, Darren a diskubrí su pashon pa arte ora ela forma parti di vários koro di skol i a presentá riba diferente tarima. Despues di a forma parti di algun banda, Darren a opta pa kontinuá komo solista i kontinuá traha riba su karera komo kantante i eskritor. Na 2020, Darren a partisipá na Holland Got Talent i duna un presentashon impreshonante ku ‘I Wish’ di Stevie Wonder, unda ela kanta i utilisá un diferente instrumento huntu ku un mashin di drùm pa konstruí e ritmo di e kantika.
Kolaborashon ku Jon Tarifa
Ku e proyekto aki, Darren a kolaborá ku e talentoso rapper albanes, Jon Tarifa, ku tambe ta basá na Hulanda, ken a pone su toke úniko riba e bunita konsepto musikal. E videoclip di ‘When I Was Younger’ a keda dirigí pa ItsmeKenny na Hulanda i Jon Tarifa a editá e produkto final. Darren a traha e konsepto i melodia di ‘When I Was Younger’ i a pone e base pa e areglo, pa despues laga produktor Wesley Nuis finalisá e kantika.
Jon Tarifa no ta un artista deskonosí pa nos aki na Kòrsou, despues ku ela skor un hit na 2011 ku su debut titulá “So Right’. Tambe ela keda invitá e aña ei pa presentá na Curaçao North Sea Jazz Festival ku kantante Levi Silvanie. Aktualmente, Jon ta biba na Bali, Indonesia, I e ta den e etapanan final di finalisá su album nobo, ku ta karga ku yen vibrashon isleño.
Plannan pa futuro
Aktualmente Darren ta trahando riba un EP ku e ta spera di lansa na 2023, pero ya ela duna nos un ñapa ku ‘When I Was Younger’. “Tempu nos tabata yòn, nos tur a soña i a aspirá pa un dia bira algu grandi,” Darren ta splika. E kantika ta papia netamente di e nostalgia ei i kon e mucha di paden ta biba den nos tur. Aktualmente Darren ta trahando riba su siguiente piesa ku guitarista i produktor Wesley Nuis, i ta spera di publiká esaki na kuminsamentu di 2023.
Bo por sigui Darren Gardner su músika via di su Instagram @darrengardnermusic pa keda na altura di su presentashonnan. Tambe por wak e clip di ‘When I Was Younger’ riba e página di You Tube di Jon Tarifa na https://youtu.be/rQt4qAr5LyA
Sosial
“I’m Moving On” kansion di aña Premio Edgar Supriano 2022
WILLEMSTAD – Ayera nochi tabata un dia grandi pa musikonan i Asosiashon di Músiko i Artista di Kòrsou. Na ‘The Stage’ den Sambil a tuma lugá entrega di “Premio Edgar Supriano 2022’, alabes AMAK a probecha presentá su logo nobo.
Ta asina ku durante algun dia, tur esnan ku tin relashon ku farándula di Kòrsou tabata tin e oportunidat pa postulá nan kandidatonan pa e 12 kategorianan di Premio Edgar Supriano 2022, mas 5 premiashon ku motivashon.
Despues ku e periodo pa vota a sera, un komishon independiente a repasá esakinan i a presentá e diferente nominadonan ku ta bini na remarke pa gana e tan kudisiá: Premio Edgar Supriano.
E nominadonan ta:
1. Artista Nobo di aña 2022
· Kirsten Mare
· B’Jay
· Ross
· Ganadó: B’Jay
2. Grupo Rítmiko di aña 2022
· Den chikí
· Grik
· Orirí
· Grupo Kompèr
· Ganadó: G.R.I.K.
3. Grupo di Tambú di aña 2022
· Limania
· Ruta
· Zojojo
· Ganadó: Grupo Ruta
4. Kansion Urbano di aña 2022
· Sekreto ( Nello)
· Balaclava ( B’Jay)
· Enemies ( Nello)
· Ganadó: Sekreto
5. Artista Urbano di aña 2022
· Nello
· B’Jay
· Lady Lava
· Ganadó: Nello
6. Entertaiment Band di aña 2022
· 501
· Dolce Band
· Highway Band
· Relax Band
· Ganadó: Dolce Band
7. Kantante di Kòmbèk di aña 2022
· Shurman Aniseta
· Ponche Martes
· Kenneth Hooi
· Ganadó: Kenneth Hooi
8. Agrupashon Musikal di Kòmbèk di aña 2022
· Classic XD
· Zudup Hopi Forsa
· Sabor Original
· Ganadó: Zudup Hopi Forsa
9. Kansion di Kòmbèk di aña 2022
· I’m moving on
· Orea pa’bo so
· Focus pa dilanti
· Ganadó: I’m moving on
10. Banda Ritmo Kombiná di aña 2022
· Icons
· ERA
· GIO
· One Flavaz
· Ganadó: One Flavaz
11. Kantante General di aña 2022
· Hunneley Felicia
· Gilbert “Dibo” Doran
· Djuric Virginie
· Ñaño Rosario
· Ganadó: Djuric Virginie
12. Kansion General di aña 2022
· For Real ( Hunneley Felicia)
· I’m moving on ( Djuric Virginie)
· Orea pa bo so ( Ñaño Rosario)
· Ganadó: I’m moving on (kantante Djuric Virginie, areglo i komposishon di Axel Pikero).
Banda di e 12 kategorianan di Premio Edgar Supriano pa esnan ku a destaká nan respektivo kategoria, AMAK e aña aki tambe ta presentá ku 5 premio èkstra ku ta kai bou di e kategoria di: Premiashon ku motivashon.
E premionan aki ta:
· Kantante Tambú Popular di aña 2022 a bai pa Tula
· Kantante Tambú Kultural di aña 2022 a bai pa Sherwin ‘Pincho’ Anita
· Kompositor General di aña 2022 pa Gilbert ‘Gibi’ Doran
· Premio Logro Eksepshonal pa Gibi Doran pa aktiva bèk e dos agrupashonnan musical, Gio Legends I Doble R Puru.
· Premio Prestigio pa Dibo Doran i Randal Corsen
Un pabien na tur esnan ku a keda nominá I speshalmente esnan ganadó Premio Edgar Supriano den nan kategorianan.
Daily Nobo
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
KASO DI ÁMTENAR KU A HÒRTA PLAKA NA SOAW DEN KORTE.
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Trinta indokumentado venezolano kier a drenta Kòrsou ilegalmente
-
Lokal5 days ago
Wes a kondená asesino di beibi den barika di su mama
-
Lokal6 days ago
Doño di tereno na Veeris kier a kobra Advent 2x pa mesun tereno


text:
Personanan ku reakshoná bon riba e mensahe ei por disfrutá di un mihó bida for di awor, i miónes di kristian berdadero por konfirmá esei. Dia 28 di mart, despues ku solo baha, tur dos grupo lo reuní huntu pa konmemorá e morto di Kristu i kòrda tur loke Yehova a hasi pa nan, pa medio dje sakrifisio di su Yu stimá, Kristu Hesus. Na 1930, un ekonomista bon konosí a pronostiká ku avanse riba tereno di teknologia lo a yuda trahadónan haña mas tempu liber. 17 E organisashon di Yehova ta yuda nos sigui kumpli ku e boluntat di Dios. Consulta los ejemplos de traducción de gracias en las frases, escucha la pronunciación y aprende gramática. Los habitantes de Timgad y los dueños de las tierras se enriquecieron. Download all the audio files (Zip format, 1.2MB) . 4: Ki Futuro Bendishonnan Hende Lo Disfrutá di Dje Komo Resultado di e Reskate? Exatos: 114810. ]. Revisa las traducciones de 'gracias' en Papiamento. The precise historical origins of Papiamento have not been established. En la cruz, diste tu vida Entregaste todo ahí Vida eterna regalaste Al morir Por ehèmpel, promé ku el a resusitá Lázaro, “[el] a hisa kara wak ariba i a bisa: ‘Tata, mi ta gradisí bo ku bo a tende mi. Por ejemplo, antes de resucitar a Lázaro, “alzó los ojos hacia el cielo y dijo: ‘Padre, te doy. Me has tomado en tus brazos Y me has dado salvación De tu amor, has derramado En mi corazón. En 1930, un destacado economista predijo que. Pablo a afirmá: “Nos ta gradicí Dios e Tata di nos Señor Jesucristo semper ora nos ta haci oracion [nota na pia di página: “haciendo oracion semper”] pa boso.”. Sirbidónan ministerial ta duna yudansa práktiko i ta kumpli ku un variedat di tarea, di manera ku e ansianonan ta sobra mas tempu pa kumpli ku nan responsabilidat di instruí i pastoriá e tou. Expresión de gratitud o cortesía, utilizada en respuesta a algo que fue hecho o donado. 7. Os exemplos servem apenas como ajuda na tradução da palavra ou da expressão procurada. Lo bo por mustr’é Tito 2:10 i splik’é ku su trabou ta hasi e mensahe di Reino mas atraktivo. (a) Dikon nos mester gradisí Yehova ora nos ta hasi orashon? Glosbe utiliza cookies para garantizarte la mejor experiencia, Mostrar traducciones generadas algorítmicamente. Links How to Speak Papiamento: Word List / Resources. Historical constraints, core vocabulary and grammatical features that Papiamento shares with Cape Verdean Creole suggest that the basic ingredients are Portuguese,and that other influences occurred at a later time (17th and 18th centuries, respectively). Fortalesa lo bini pa medio di e sakrifisio ekspiatorio di JesuCristu.19 Sanashon i pordon ta bin pa medio di e grasia di Dios.20 Sabiduria i pasenshi ta bini dor di konfia den e tempu di Señor pa nos. Anto pasó El a hasi esaki, nos tambe lo por. Léale Tito 2:10 y dígale que el mensaje del Reino será más atractivo. A summary of the century-long debate on Papiamento's ori… [Expresión de gratitud o cortesía, utilizada en respuesta a algo que fue hecho o donado. tradução gracias em portugues, dicionário Espanhol - Portugues, consulte também 'gracias',gracia',gracioso',grácil', definição, exemplos, definição E mama por a siña nan di su propio eksperensia kiko ta e resultadonan tristu di e kustumber di bende mucha muhé yòn den matrimonio. Masha danki pa tur boso trabou duru.—Pamela, di shete aña. No sabré agradecerte Lo que has hecho por mí Solo puedo darte ahora Mi canción. Mostrar traducciones generadas algorítmicamente Tras la puesta del Sol del 28 de marzo, ambas clases se juntarán para conmemorar la muerte de Cristo y recordar todo lo que Jehová ha hecho por ellos. Tempo de resposta: 150 ms. Palavras frequentes: 1-300, 301-600, 601-900, Mais, Expressões curtas frequentes: 1-400, 401-800, 801-1200, Mais, Expressões compridas frequentes: 1-400, 401-800, 801-1200, Mais. Jesús también comparó la muerte con el sueño porque uno puede despertar de ella. Un otro motibu pakiko Hesus a kompará morto ku un soño ta pasobra ku poder di Dios un hende por lanta for di morto. 4: ¿De qué bendiciones futuras se disfrutará. Tur kos a kuminsá ku un pamfleta di invitashon. Un di nan a bisa: “E entrenamentu ku nos a haña ta duna nos e libertat pa eksplorá téknikanan pa trata ku e teksto original, pero tambe e ta pone límitenan rasonabel ku ta yuda nos pa nos no kuminsá hunga e papel di eskritor. Gracias (te digo gracias) Gracias, Señor Gracias, mi Señor Jesús Gracias Muchas gracias, Señor Gracias, mi Señor Jesús. Its parent language is Iberian for sure, but scholars dispute whether Papiamento is derived from Portuguese or from Spanish. Papiamento phrases from Ethan Ligon and Elena "Eve" Jacob, with recordings by Henky Makaai. Por ser miembros de la Iglesia restaurada del Señor, somos bendecidos con una limpieza inicial del pecado vinculada al bautismo, así como con la posibilidad de una limpieza continua del pecado que es posible. Tur dia mi ta gradisí Yehova pa e bida ku nos ta hiba den sirbishi di tempu kompleto.”. Komo miembronan di Señor su Iglesia restourá, nos ta bendishoná ku nos limpiesa inisial di piká asosiá ku boutismo i pa e potensial di un limpiesa kontinuo di piká hasí posibel mediante e kompania i poder di e Spiritu Santu---hasta e di tres miembro di e Deidat. Eles não são selecionados ou validados por nós e podem conter linguagem inapropriada. mostrar, El aprecio de los estudiantes por la clase del esclavo aumentó. As traduções vulgares ou coloquiais são marcadas em vermelho ou laranja. E promé kapítulo ta hala nos atenshon na por lo ménos seis punto ku ta krusial si nos kier engrandesé Yehova ku gradisimentu pa gana su aprobashon i bida eterno: (1) Yehova ta stima su pueblo. Traduções em contexto de "Gracias" en espanhol-português da Reverso Context : gracias a, muchas gracias, dar las gracias, gracias por venir, acción de gracias Komèrsio ku Roma a hasi e habitantenan di e stat i e doñonan di tereno masha riku, miéntras ku e kunukeronan lokal no tabata haña masha ganashi. Estes exemplos podem conter palavras coloquiais baseadas nas suas pesquisas. The first words you'll probably hear when you arrive in Aruba are “Bon Bini!” Bon Bini means welcome, and you'll hear this phrase used frequently by the friendly and accommodating Arubans.. Estes exemplos podem conter palavras rudes baseadas nas suas pesquisas. Pero ku vergrootglas i literatura lèter grandi ainda mi por a studia tres pa sinku ora pa dia, usando e tiki bista ku a keda den e otro wowo. © 2013-2020 Reverso Technologies Inc. Todos os direitos reservados. For di su experimentonan cu pitipuá, Mendel a descubrí loke el a yama “elementonan hereditario individual” scondí den celnan sexual, i el a afirmá cu ta esakinan tabata pasa rasgonan over. (Hebreonan 11:6) Sí, ta fe a duna Enok e kurashi pa kana ku Yehova i proklamá Su mensahenan di huisio den un mundu ku no tabata kere den Dios. The Aruban language, Papiamento, is only spoken on the Dutch Caribbean islands of Aruba, Bonaire, Curacao (the ABC island) and Saint Eustatius. Tradução de '¡gracias!' e muitas outras traduções em português no dicionário de espanhol-português. Não foram achados resultados para esta acepção. If you would like to make any corrections or additions to this page, or if you can provide recordings, please contact me.. Information about Papiamento | Phrases | Tower of Babel. Resultados: 114810. Dejemos que una traductora nos conteste: “. (Isaias 30:21; Mateo 24:45-47) Skol di Galaad a yuda e graduadonan haña mas apresio pa e esklabo fiel. Pedimos que reporte exemplos que devem ser modificados ou que não devem ser exibidos. Muchas gracias por todo lo que trabajan.—Pamela, siete años. El primer capítulo dirige nuestra atención a, como mínimo, seis puntos decisivos para que engrandezcamos a Jehová con acción de.
2020 gracias en papiamento


text:
Esaki ta e gritu di legria vosiverá pa e parlamentario Gilbert Doran, kende ta unu di e poko nan ku a para firme for di inisio tras di su desishon pa no aseptá COHO den su formulashon aktual.
Tabata den wikènt tras di lomba, ku a bira konosí ku nos Promé Minister, señor Gilmar Pisas a
manda un karta ofisial pa staatssecretaris van Huffelen, kaminda e ta inform’é ku no tin sosten
sufisiente den Parlamento di Kòrsou pa bai di akuerdo ku COHO i ku mester hasi sierto
kambionan den e formulashon di COHO, pa asina no tacha derechonan di nos konstitushon.
E problema mayor pa ku e inaseptashon di COHO segun Parlamentario Doran, ta ku COHO ta
mina outonomia di nos pais, poniendo e posibilidat den man di otronan pa por tuma desishonnan
importante pa nos. Nos a bringa añanan largu pa por tabata liber den pensamentu i akshon, pues
ta inakseptabel pa kita nos derechonan for di nos i duna otronan pa dirigí nos pais. Komo desendientenan di skabitut, ku a bringa asina tantu pa tabata liber un dia, awe nos no por
skohe pa kita sunú i kana bai kunuku ku man dilanti nos pechu pa duna outoridat pa mara nos
mannan bèk i esklavisá nos. P’esei e gritu fuerte kontra COHO a keda semper vosiverá pa e
parlamentario en kuestion.
Ta p’esei Kòrsou, laga nos lanta para i aploudí fuertemente nos Promé Minister pa su balentia i
kurashi, pero mas ku tur kos pa a skucha e bos di pueblo di Kòrsou i di su Parlamento! Awe mas
ku ayera, nos ta rekonosé bo amor pa bo patria i bo vishon komo un lider firme i desisdido ku bo
a demostrá di ta for di inisio di bo trayektoria. “Mi ta felis di mira realisashon di lokual ku for di e promé dia ami a para firme pé. COHO ta mina mi derechinan tambe, i mi no por aseptá esaki ni pa ami, ni pa mi yunan i muchu menos pa mi pueblo. Pabien Gilmar Pisas. Bo ta un hòmber grandi i desidido”, tabata ekspreshon di señor Gilbert Doran en kuanto e desishon tumá pa señor Pisas di no aseptá COHO den su
formulashon aktual.


text:
Amsterdam- Biahero yeganda Hulanda for di Merka, desde djasabra dia 4 di sèptèmber mester bai den karentena na kas durante 10 dia.
Tambe e biaheronan for di Merka mester hasi tèst di PCR promé ku nan biaha pa Hulanda entrante djaluna awor. E medida ta bini despues ku Komunidat Europeo a kita Merka for di un lista di paisnan ‘seif’.
E medida ta otro bòftá pa KLM, ya ku e medida lo impaktá e trafiko entre Merka i Hulanda di un forma drástiko. Esaki a pone KLM suspendé di forma temporal su buelonan pa Miami, Orlando i Las Vegas.
E medidanan nobo no ta konta pa hende ku ta pasa solamente di tránsito na Schiphol.
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Presentacion ta tuma lugar na Departamento Arubiana/Caribiana di Biblioteca Nacional Aruba diaranson dia 2 di November (Bachstraat # 5), pa 7or di anochi.
Philip Timothy Arnell a skirbi 2 buki. Na ta titula ‘Fortunate Member of a Caribbean Diaspora’ y ‘Still Bajan After All These Years’.
E prome buki ta trata e historia di e famianan di St. Martin/St. Maarten y Anguilla cu e influencia di Aruba bayendo bek na e añanan 1600.
E di dos buki ta ta trata di e historia di e famianan di Barbados cu ta bay bek te na aña 1582. Tur dos buki ta highlight e liñanan di e 'lineage and progression' hunto cu e storianan interesante. Tur dos buki tin storianan special cu lo lanta e interes di cada lesado!
Philip Timothy Arnell a nace na Queens, New York, dia 3 di oktober 1968 for di mayornan di desendencia Caribeño. Philip ta un Caribeno-Mericano y e tin e nacionalidad Mericano y Frances. Philip ta casa cu Paula y nan tin tres yiu.


text:
Minister Pietersz- Janga ta duna deklarashon riba Selikor N.V.
Minister Pietersz- Janga ta duna deklarashon riba Selikor N.V.
Willemstad – Resientemente nos por a tuma nota di deklarashonnan di señor Wesley Kook direktor di Selikor i tambe di sindikato BTG den medionan di komunikashon. Komo minister responsabel pa Selikor i higiena di Kòrsou, señora Minister Pietersz- Janga kier aklará algun punto.
Minister Pietersz- Janga ta deklará ku dia 1 di yüni último Konseho di Minister a bai di akuerdo ku diferente punto ku Selikor mester kumpli kuné pa asina por haña finansiamentu den forma di diferente “tranche”.
Tin un “beheersovereenkomst” ku ta data di aña 1996 den kual ta indiká ku Ministerio di GMN ta responsabel pa verifiká si Selikor a kumplí ku e tareanan.
A base di e akuerdo di trabou ey Selikor mester kumpli i entregá diferente raportahe den kual por mira kon Selikor ta responsabilisá trabounan ku a keda palabrá. Mester bisa ku no ta tur dokumento ku a pidi a keda entregá i òf ta sufisiente responsabilisá dor di Selikor.
Pa e motibu aki Minister Pietersz- Janga i su ministerio a ekstendé un invitashon na direktor di Selikor pa por yega mas pronto posibel na un solushon ku ta na benifisio di pueblo di Kòrsou.


text:
Confiansa ta no ta algo cu cay for di cielo y no ta un cos dia anochi pa mainta. Confiansa bo ta crea ora bo ta cumpli cu palabracion nan haci. No por ta asina cu bo ta firma un acuerdo y bo no ta cumpli cune.
Nos tur sa cu Hulanda no tin confiansa den e gobierno di Aruba paso nan no ta cumpli cu locual cu nan ta firma. No ta un secreto cu e landspakket ta den su fase pa wordo implementa. No por papia di negociacion paso esey a tuma lugar caba. Locual cu tin cu tuma lugar ta e contenido cu a firma diabierna 13 di November 2020.
Gobierno ta reuni cu sindicatonan pa gana tempo y no tin seriedad den e negociacion. Esaki ta simplemente pa gana tempo. Locual cu mester tuma lugar ta ki dia cierto medidanan mester tuma lugar. Locual cu gobierno no wordo implementa den su tempo a wordo hala pa un otro fecha. Riba agenda di landspakket tin e cambio di LMA y mester wordo trata den parlamento proximamente pa por reduci e empleadonan gubernamental.
E medida di 12.6% a wordo proponi pa gobierno di Aruba y e identidad Hulandes a tum’e impone riba demas islanan. E medida aki a cay den mal tera riba cerca e otro islanan. Nos ta corda riba un dialuna a bay asina leu di bisa sindicatonan cu lo no mishi cu salario di empleadonan publico y hasta a firma un acuerdo cu lo no kita placa for di nan salario. E siguiente dia e empleadonan publico ta haya sorpresa di nan bida ora cu nan a mira nan payslip. Nan salario a wordo baha cu 5%. Bo no por spera otro di un gobierno cu ta carece di integridad. Locual cu a pone awa pasa hariña ta ora cierto nv’s di gobierno no a entrega e 12.6%. Akinan a keda demostra cu no tin transparencia y a caba di termina cu e tiki confiansa cu ta keda den gobierno. E entrega supuestamente lo mester pa yuda esnan cu a perde entrada y esaki a resulta den un otro engaño. E actitud di gobierno cu si bo no ta gusta mi ta hacie ley a cay den mal tera. Bo no por negocia cu machete riba mesa.
Fase y loonsubsidie a wordo subsidia cu placa presta for di Hulanda. Un prestamo y no un placa regala. Un otro peso riba lomba di nos pueblo sin conta e prestamo aña pasa y esun di 84 miyon florin di e aña aki. 80 miyon florin di mas a wordo paga. SVB a logra recupera 8 miyon cu a wordo paga di mas y ainda tin 72 miyon di fase y loonsubisdie ta ariba caya. Ken ta para responsabel pa esaki? Conclusion ta cu no tabata necesario di a kita 12,6% for di e empleadonan publico mas ainda cu no ta tur nv’s di gobierno a entrega e 12.6%. Mas cu un aña largo empleadonan publico a entrega mientras cu e otro institucionnan di gobierno no a entrega. E situacion a bira pio ora a yega na horea cu cierto nv’s nan si ta haya diferente beneficio. Esaki ta causa cu no tin confiansa mas den gobierno y a pone cu e situacion a bira mas pio.
Cada dia e gobierno aki sin integridad keda mas nan ta hinca e pueblo di Aruba den problema.
Un placa mal ranca lo bo no gosa di dje.


text:
FORMASHON DI 11 INSTRUKTOR NOBO I “VAKINHOUDELIJK BIJSCHOLING” DI E INSTRUKTORNAN
MINISTERIO KONSERNÍ HUSTISIA
FORMASHON DI 11 INSTRUKTOR NOBO I “VAKINHOUDELIJK BIJSCHOLING” DI E INSTRUKTORNAN
PUBLIKÁ RIBA 10 MEI 2022
WILLEMSTAD – Brantwer Kòrsou huntu ku Brantwer Aruba i Brantwer Hato a start un trayekto di formashon riba e área di instruktor i “vakinhoudelijke bijscholing” pa algun kolega den e diferente kuerponan di bombero. E trayekto di formashon a start dia 28 di mart 2022 i a terminá dia 29 di aprel último.
Durante e promé 2 siman, diesun (11) kolega repartí den e kuerponan di bombero di Kòrsou, Aruba i Hato a sigui un kurso intensivo ku na final a ser terminá ku èksamen práktiko. Tantu kuerpo di bombero Aruba, Kòrsou i Hato por ta orguyoso ku tur personal ku a partisipá a logra haña nan diploma di Instruktor B, kual ta un diploma rekonosé na Hulanda.
Pa Brantwer Kòrsou esaki ta un stap importante den desaroyo di e kuerpo den preparashon pa tantu e hóbennan nobo ku lo bai drenta Brantwer, pero tambe pa “bijscholing” di e personal di warda. E parti di sertifikashon di nos personal ta importante pa asina por brinda un nivel mas haltu di entrenamentu i asina elevá e nivel di servisio i seguridat brindá dor di nos kuerpo di Brantwer.
Brantwer Kòrsou ta felisitá e seis instruktornan nobo (sinku di Brantwer Kòrsou i unu di Brantwer Hato) ku nan diploma di Instruktor B i e sinku personal di Brantwer Aruba ku nan diploma di Instruktor B. Danki tambe na e kuater instruktornan sertifiká dor di BOGO Brandweeropleidingen, esta Jolanda Leferink, Henri Tanamal, Cees Schaap en Frans van de Watering pa e periodo intensivo di lès i preparashon pa e personal por a pasa èksamen final ku éksito i haña “bijscholing vakinhoudelijk”.
E siguiente preparashon ku ta sigui pa personal di Brantwer Kòrsou ta “Leer werkplekbegeleider” na Aruba den e periodo di 9 te ku 13 di mei 2022. Mas informashon lo ser duná despues relashoná ku e preparashon ei tambe.
gg


text:
E Komishon di hür ta un organisashon imparsial pa e prevenshon, pa yuda solushoná i regla disputanan formalmente entre hürdó i doñonan di kas. Ku dunamentu di bon informashon e Komishon di hür ta orientá su mes riba prevenshon di disputa. Si hürdó i doño di kas no por sali afó nan mes, e ora ei e Komishon di hür ta ofresé yudansa den forma di informashon imparsial. Si esei no ta duna solushon, e ora ei e Komishon di hür por duna un veredikto ku ta obligatorio pa partidonan dor di huzga di e disputa di hür ta en pugna ku e legislashon i regulashon. E komishon di hür ta duna veredikto tokante:
- Preis di hür
- Oumento di hür
- Redukshon di hür
- Kosto di servisio
- Kanselashon di akuerdo di hür
- Determinashon di preis di hür
Organisashon
Den kada Entidat Públiko (Boneiru, Saba i Sint Eustatius) e Kolegio Ehekutivo ta instalá un Komishon di hür ku ta outorisá pa e Entidat Públiko konserní. E Komishon di hür ta konsistí di un presidente i dos miembro. E Kolegio Ehekutivo di kada un di e Entidatnan Públiko ta nombra nan pa un periodo di kuater aña.


text:
ORANJESTAD (AAN): Riba Dialuna anochi trempan, Obispo Mr. Luis Secco a revela cu un decision a ser tuma pa asina reduci cu e brote di Coronavirus Covid-19 ta sigui plama. Pesey e decision aki a ser tuma pa stop tur mira entrante Dialuna 16 di Maart 2020.
Iglesia Catolico na Aruba a cuminza dia 1 di Maart caba cu medidanan pa pidi tur hende pa no duna otro paz mas ora di misa, y tambe cu lo no pone awa bendita na entrada di porta di misa.
Siguiendo e informe oficial di cada Gobierno local di e seis islanan, y tumando na cuenta e importancia di no tin aglomeracion di hende pa asina yuda contene e virus aki, a reuni cu demas Obisponan den region, y tambe di otro paisnan, y a tuma un decision encuanto celebracion liturgico den Iglesia Catolico.
Nan ta pospone tur esaki, y tambe actividadnan di caracter formativo, katisashi, prosecionnan, fiestanan parokial, y actonan religioso publico di awor te na proximo aviso. Lo keda duna si Sacramento di Enfermo.


text:
Gradicimiento y Invitacion
Na nomber di su yiunan, nieto- y bisanietonan y demas famia nos kier a manda un danki na tur cu di un of otro manera a duna nan sosten y muestra di carino cu fayecimento y despedida di nos defunto stima:
PETRA BOEKHOUT WERLEMAN
Danki special na Aurora Funeral Home pa e bon servicio
Alavez nos kier a invita pa tres Santo Sacrificio di misa cu lo tuma lugar na Inmaculada Concepcion na Sta Cruz:
– Diahuebs 28 di Juli pa 7’or anochi
– Diabierna 29 di Juli pa 7’or anochi
Despues di ultimo santa sacrificio di misa lo tin rezamentu di rosario na cas Zumbo # 2


text:
ULTIMO ORA
BONEIRU.
30 KILO DI COCAINA KONFISKA Y 2 DETENSHON.
Info OM BES:
Durante un akshon kombiná, den mardugá di 28 pa 29 di novèmber 2016, di Warda Kosta, Koninklijke Marechaussee (KMar) i Korps Politie Caribisch Nederland (KPCN) a detené dos sospechoso i a konfiská (probablemente) kokaina i un boto ku nan a usa pa transportá e droga.
Den mardugá a drenta via di Reddings en Coördinatie Centrum (RCC) un informe di un boto sospechoso. Warda Kosta i KMar den un patruya kombiná a bai buska e nabegashon, miéntras ku KPCN a investigá na kosta. Debí na un bon koperashon a detené e sospechosonan ku a subi tera. Durante e akshon a los tirunan di atvertensia.
E sospechosonan ta hòmber nan ku inisial J.D.H.P. (1984) en L.A.H.P (1990), ámbos nase na Venezuela.
De e nabegashon a bin haña un pakete ku 30 kilo di droga, probablemente kokaina.
E investigashon ta kontinuá bou di liderazgo di Ministerio Públiko (OM) BES. No ta deskartá mas detenshon den e kaso aki.


text:
Notisia - Notisia
34 Notisianan
- Fecha
- Relevansha
-
Ed Nijpels nombrá komo kwartiermaker mesa di klima Boneiru
Kambio di klima tin efekto rònt mundu, pero sigur na Hulanda Karibense e impakto di kambio di klima ta grandi i inmediatamente ...
-
Lockdown parsial ta kontinuá
Medidanan ta keda nesesario pa protehá otro. E kantidat di infekshon di corona ta baha. Esaki ta bon notisia. Nos ta tene nos mes ...
-
Gabinete ta prolongá pakete di sosten Hulanda Karibense
Awe gabinete a disidí pa prolongá e pakete di sosten i rekuperashon pa habitante i kompanianan na Boneiru, Sint Eustatius i Saba ...
-
Akuerdo di kolaborashon entre OLB i munisipionan di Hulanda
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa ...
-
E 10 preguntanan prinsipal hopi hasí tokante di coronavirus
E 10 preguntanan prinsipal hopi hasí tokante di coronavirus
-
Saba Package ta regla kolaborashon dirigí entre Reino i Saba
Awe diputado Zagers (Entidat Públiko Saba) i Sekretario di Estado Knops (Asuntunan Interno i Relashonnan den Reino) a firma e ...
-
500 Kas di hür sosial riba Boneiru
Tres partido ta pone man huntu na benefisio di e bibienda públiko di Boneiru. Sekretario di Estado Raymond Knops di Asuntunan ...
-
Gabinete ta invertí na Hulanda Karibense
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
-
Gabinete ta invertí den infrastruktura i kombatimentu di pobresa na Hulanda Karibense
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
-
Mehorashon supstansial pa abitantenan di Boneiru, Sint Eustatius i Saba
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta ...


text:
Tabata Diaranson siman pasa cu Guardacosta di Caribe Hulandes a ricibi un mensahe di S.O.S. procedente di e tankero ‘MV Cetus’ cu e momento ey tabata nabegando na como 210 kilometer Noordoost di Aruba.
E mensahe di S.O.S. ricibi riba Emergency Satellite Beacon ta mustra cu e tankero cu 16 tripulante ta den peligro, y cu e tripulantenan ta bandonando e barco.
E tankero Cetus ta uno special pa transporta productonan di crudo y petroleo, fabrica na 1982 y atravez di añanan a wordo opera pa diferente instancia y compania, cuminzando cu Gobierno Cubano na 1982 y e tempo ey e barco tabata yama ‘Rene Martinez Tamayo’. El a cambia di nomber 7 biaha, y awor e ta nabegando cu su nomber #8, cu ta ‘MV Cetus’ y nabegando bao bandera di e archipelago di Comoros, na costa banda pariba di Africa. E barco ta 90 meter largo, y 14 meter hancho.
Como cu Guardacosta di Caribe Hulandes ta e instancia mas cerca di e emergency beacon aki, mesora Rescue and Coordination Center (RCC) a saca e avion Dash-8 di Guardacosta pa bula den e area pa tuma nota.
Ora cu e avion yega den e area, nan a nota cu ya e barco a sink, y cu tin tripulantenan ta drief riba diferente ‘fenders’, cu ta e tipo di cusinchi grandi cu barconan ta pone na banda pa evita cu e barco ta raspa na muraya di waf of na otro barconan.
E avion a bula mas abao, y a benta dos Boto Salbabida di Rubber, como cu e dosnan aki ta suficiente pa 16 naufrago y un cacho.
Pilotonan den e Dash-8 a mira con e naufragonan a landa y bay rapidamente den e dos botonan salbabida, sperando riba yudanza cu lo ta na caminda. Pa por keda mantene tur dos boto na bista, RCC a manda un otro avion di patruyahe na e lugar, pa asina duna asistencia.
E Helicopter di un Cutter di US Coast Guard, esta Thetis, tambe a duna un man durante e accion di rescate aki.
Mientras tanto, RCC a logra di manda un peticion na e tankeronan Melba y tambe tankero Stavanger via e sistema di texto NAVTEXT, pa duna un man den e caso aki. Ambos a bay di acuerdo pa desvia di nan ruta pa bay rescata e naufragonan.
Cada tankero a yuda e naufragonan di un boto salbabida. Den coordinacion cu RCC, y e capitannan di e dos tankeronan, e naufragonan y un cacho a wordo transporta. Un tankero a bay Venezuela, y uno a bay Trinidad & Tobago.
For di combersacion cu e naufragonan, a bin realiza cu a piki un total di 14 naufrago. Esey nifica cu nan ta sinti falta di 2 persona di e barco MV Cetus.
Mientras tanto, e tankero cu a yega Venezuela a trece sano y salvo 9 naufrago. Tres di nan ta Venezolano, 5 ta Dominicano, y 1 ta Cubano.
E avionnan di Guardacosta di Caribe Hulandes a keda bula un tiki den e area pa check si por haya e 2 persona perdi, pero esey no tabata exitoso. Kizas nan lo a sink den e barco bay abao cune.
No ta conoci si acaso e barco tabatin crudo of cualkier producto deriva di petroleo abordo. E informe ricibi di Guardacosta di Caribe Hulandes no ta menciona nada si acaso a detecta un mancha di azeta riba lama den e area ey.


text:
KRALENDIJK – Gobièrnu di Boneiru ta preparando introdukshon di un impesto nobo pa turista. Bou di e sistema nobo, tur turista ku ta bishitá e isla lo tin ku paga 50 dòler, promé ku nan yegada.
E impuesto sinembargo lo mester wòrdu pagá un solo biaha pa aña, den kaso ku un turista ta drenta i sali mas biaha durante un aña.
Tarifa spesial
Tin un eksepshon den e tarifa nobo pa tur habitante di e otro islanan Hulandes den Karibe. Esakinan lo paga 10 dòler na impuesto. Esaki tambe lo mester wòrdu pagá solamente un solo bes. Un hende ku drenta i sali kada bes, lo no mester paga atrobe.
Un tarifa spesial lo tin tambe pa mucha te ku 12 aña tambe. Residentenan di Boneiru, lógikamente, no tin ku paga nada pa drenta nan isla.
Aprobashon
E areglo nobo di impuesto pa turista lo mester risibí aprobashon di Konseho Insular, promé ku e por drenta na vigor. Gobièrnu i TCB ta spera ku e sistema nobo por wòrdu implementá entrante promé di yanüari 2022. Un impuesto mas haltu pa turistanan di barku krusero, lo bai drenta na vigor den sèptèmber 2022.
E impuesto nobo no nesesariamente lo mester ta mas karu pa e turista. Bou di e plan lo abolí e Sistema di Room Tax i tambe Carrental Tax. “Mira di e sistema ta pa tur bishitante di e isla kontribuí algu, tambe esnan ku ta bai keda na kas di famia òf esnan ku ta keda den un apartamentu ku awor aki no ta registrá pa Room Tax”, asina direktor di TCB, Miles Mercera a splika.


text:
RIJKSDIENST
CARIBISCH
NEDERLAND
Elekshonnan pa Konseho Elektoral
Den komienso di 2019 a tuma lugar un kambio importante riba e islanan BES (Boneiru, St. Eustatius i Saba). Tut habitante di por lo menos 18 aña por postulá nan mes komo representante di pueblo dentro di e Kolegionan Elektoral. Asina kada isla ta haña influensiá dirèkt riba komposishon di Eerste Kamer na Hulanda. Esaki mester a bira notisia di dia riba e islanan. I kon nos por a realisá esaki mihó ku no ta pa medio di merkadeo riba Facebook?
Pa perkurá ku kandidatonan postulá nan mes pa Kolegionan Elektoral di kada isla, tabata importante pa kuminsá na kuminsamentu: duna un splikashon tokante di Eerste Kamer i Konsehonan Elektoral. Asina e promé fase di e kampaña a kuminsá.
A base di location targeting nos a spreit avisonan pagá riba Facebook ku bo por a klek ariba pa mas info tokante di e tema aki pa kada isla apart. Ku avisonan pa klek i un video informativo, nos por a informá tur habitante di e islanan tokante di Eerste Kamer, Kolegionan Elektoral i elekshonnan den Caribisch Nederland. Ku un CPC ku un averahe super abou di €0,10 i un CTR di 2,34% tantu e kliente komo nos mes tabata hopi satisfecho!
Ora pa stap dos:
Informá gruponan di interes tokante e importansia pa hende postulá nan mes pa Kolegionan Elektoral. Aki nos a hasi uzo di diferente posibilidat pa hasi propaganda. Asina nos a hasi uzo di un propaganda di telebishon, banners státiko ku imágennan rekonosibel di e islanan i Facebook Canvas (Instant Experience).
Gruponan di interes tabata haña e avisonan pa mira tantu na papiamentu, ingles komo hulandes. I ku éksito! Apenas despues di algun dia ya e avisonan a logra un CTR promedio di 4.24% i nan tabata mira e diferente Canvas-nan pa un promedio di 18 sekònde. A logra hala atenshon di e grupo di interes!
I finalmente:
E di tres i último fase di e kampaña ta ranka sali. Aki nos ta laga e habitantenan di e islanan BES drenta akshon di bèrdat. Awor ta e momentu pa logra ku tur hende, tantu hóben komo bieu, sa ku nan por postulá nan mes riba 4 di febrüari pa Kolegionan Elektoral.


text:
KRALENDIJK — Último tempu ta hopi papia tokante garantia riba outo di entre 2 pa 5 aña, dependé kua kompania. Un persona outomobilista ta komentá ku mester pone bon atenshon e asuntu di garantia. E ta zona bunita, sinembargo despues por resultá algu totalmente otro for di loke un hende ta pensa òf kere ku e tin garantia pe. Kiko realmente ta referí na garantia? Solamente si ta algu rekonosé pa e fábrika ku tin un fayo den e piesa òf sea e daña den kualke sentido? Djis un ehèmpel un hende ta muha algu elektróniko i e ta daña, sinembargo e mes un piesa por daña sin ku el a muha. E kompania kaminda a kumpra e outo ta drecha esaki? Si e shòk di e outo a daña den 1 aña pasobra mi a karga por ehèmpel hopi saku di semènt den e pikòp, òf pa kasualidat el a bin ku un debilidat di fábrika, e kompania kaminda a kumpra e pikòp ta drecha esaki pòrnada?
Kon nan ta rekonosé ku algu a daña i e garantia ta paga tur gastu?
Un reportero di Radio Live 99.9 FM a tuma kontakto ku algun agensia di outo na Boneiru pa tende di nan banda kiko realmente ta garantia.
Nan a splika ku tin manera pa rekonosé si e kos a daña, debí ku e hende a hasi algu inkorekto òf ku ta un fayo di e kompania, loke nos ta yama ‘fabrieks fout’. Si ta algu ku ta debí na e fábrika ku el a daña, ta kubri esaki den su totalidat. Kos nan ku tin garantia ta bateria. E garantia tei pasobra e kompania ta konsiente ku algu por bai inkorekto. Sinembargo no ta sosodé ku regularidat ku tin algu inkorekto. Awendia tin aparato spesial pa detektá un problema na un vehíkulo rápido i esaki ta yega na e agensia madre ku nan tambe ta bai tuma nota dikon e kos a daña. Tin kompania ta kobra pa e trabou, miéntras e piesa si ta grátis.
Ta importante pa service outo den e temporada di garantia. Por ehèmpel un bateria hopi bia despues di 6 luna si esaki daña bo mes tin ku kumpra nobo. Si un kompania tuma nota ku ta e persona a hasi algu inkorekto ku e piesa a daña, Tur gastu pa drecha e vehíkulo ta bai riba e doño di e outo. Esaki ta nesesario, sino bo ta haña ku kualke kos sosodé na e outo, e hende ta pidi pa e agensia kaminda el a kumpra e outo drech’é.


text:
Ministerio di Husticia, Seguridad y Integracion, a tuma nota cu tin hopi inkietud alrededor di e programa di asistencia di Regreso Voluntario.
Desde comienso di e crisis di COVID19 te cu awor a efectua 2 buelo cu exito di e programa di repatriacion asisti. Cu e prome vuelo a repatria 15 persona pa Republica Dominicana y cu e di dos vuelo cu a tuma lugar e weekend cu a pasa a repatria 35 pa Argentina.
Pa e weekend di 8,9, 10 y 11 di mei ultimo tabatin 10 vuelo plania tentativamente pa Venezuela. Lamentablemente e vuelonan aki no por a tuma lugar debi cu autoridadnan Venezolano te na ultimo ora no a tuma e desicion di duna autorisacion  y sin autorisacion e vuelonan aki no por despega for di Aruba.
Gobierno di Aruba ta compronde e situacion dificil cu e personanan aki ta pasando aden, cu nan ta desea di regresa nan pais bek lo mas pronto posibel. Mientrastanto awe a drenta comunicacion oficial cu por lo pronto e autoridad Venezolano no ta aproba pa su residentenan bolbe Venezuela, pa motibo di falta di capacidad pa atende cu e medidanan di prevencion di COVID19. Asina cu bin un cambio na e situacion, lo reanuda e esfuersonan pa concretisa e vuelonan di repatriacion.
E asistencia cu pais Aruba ta bin ta brinda desde comienso di e programa Regreso Boluntario ta entre otro di duna informacion, hasi registracion y inventarisacion di cuanto persona tin interesa den e programa y pa cua parti di mundo, mediacion cu e pais di origen y e asistencia logistico cu ta encera entre otro regel e aerolinea (cuanto vuelo, cuanto persona pa vuelo).
Locual ta trata e costonan di e ticket di repatriacion pa Venezuela nos por informa cu pais Aruba a yega na acuerdo cu e aerolinea Albatros y pa efectua e vuelonan esaki lo costa 509 florin pa persona. Si e persona cu a registra pa e programa di regreso boluntario a ser cancela caba e suma aki, lo percura pa e haya un voucher pa e uza ora cu e vuelonan di repatriacion por ser concretisa.
E ta importante pa e persona interesa den repatriacion ta pendiente di su telefon y di su emailadres como cu esakinan ta e forma con DIMAS lo comunica cu nan pa cualkier informacion.


text:
ORANJESTAD, Aruba
Peticion di Parlamento, miembronan di e comishon fiho di Husticia den Parlamento a haya un presentacion amplio di “veiligheidshuis”. E reuion tawata cu sra. Beurnice Schulte. Sra. Schulte ta procesmanager veiligheidshuis y di profesion un ortopedagogo y terapista di famia.
KICO TA UN VEILIGHEIDSHUIS
Den practica e veiligheidshuis, cual ta resorta na Ministerio Publico, ta percura pa un cooperacion entre e diferente organisacionnan den e cadena hudicial, social y cuido. Algun partner ta entre otro Ministerio Publico, FCCA, FMAA, Directie Onderwijs, KIA y Cuerpo Policial. E partnernan aki ta traha hunto pa atraves di accionnan pro-activo y integral yega na solucionnan pa hobennan cu ta riba e rumbo robes, pa casonan di violencia domestico, pa casonan di abuso, pa situacionnan cu ex-detenidonan ta haya nan mes aden y pa casonan caminda personanan ta causa molester pa orden publico.
Na prome instancia ta trata akinan cambio di e manera di traha pa e cadena. Na mes momento literalmente tambe e oficina ta fungi como un cas, caminda tur e profesionalnan di e diferente partners menciona ta sinta hunto pa dicidi kico ta e mihor maneho pa atende cu e diferente casonan cu ta wordo presenta. Esaki ta percura pa casonan por haya solucionnan mas rapido y duradero.
META DI E VEILIGHEIDSHUIS
E meta principal ta pa preveni recidivismo y problemanan den nos comunidad. Pues brinda cuido na esnan cu tin mester di esaki y percura pa seguridad. Na mes momento nan tin un funcion pa señala problemanan trempan, atende cu esaki na un manera integral, pa asina evita cu e ta bira un problema mas grandi.
E enfoke ta riba hobennan cu ta core riesgo pa cay den criminalidad of adiccion. Personanan cu tin problemanan di salud mental y adiccion, y cu mester di ayudo psychiatrico. Pero tambe ta brinda atencion na victimanan di violencia domestico. Den su totalidad e trabounan mester percura pa un solucion rapido pa e gruponan aki pa asina preveni, un asina yama ZSM-aanpak.
FACT TEAMS
Un punto cu a wordo treci pa dilanti ta e resultado positivo di e introduccion di “factteams” E idea di Fact Teams tawata pa enfoka riba problema di adiccion Cerca muchanan y hobennan y brinda e cuido ambulatorio. E dunador di cuido ta bay na cas di e famia y yuda esun cu ta den problema. Sra. Beurnice a duna di conoce cu e mas di 200 casonan cu nan a atende cune aña pasa, e parti di mas grandi tin di haber cu aspectonan di adiccion. Fact Teams ta un idea y proyecto di Minister Dangui Oduber y a wordo introduci na 21 di september 2019.
PA CONCLUI
Un peticion cu a wordo haci na e Parlamentarionan presente ta pa wak e posibilidad pa amplia e cantidad di Fact Teams, esaki mirando e resultado positivo. Fraccion di MEP lo haci preguntanan por escrito pa wak e posibilidad pa logra esaki den e presupuesto 2020.


text:
Oséano Pasífiko
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
E Oséano Pasífiko ta e divishon oseániko mas grandi na mundu. E ta ekstendé for di e Artiko na parti nort te ku e Oséano Sur na parti suit, mará dor di Asia i Australia na parti west, i Merka na parti ost.
Na 169.2 mion meter kuadrá kua area, e ta e divishon di e oséano mundial - i na su lugá e hidrosfera - ta kubri ront di 46% di e superfisio di e oséanonan di e planeta i 30% di e superfisio total. E equator ta dividi'e den e Oséano Pasífiko Nort i e Oséano Pasífiko Sur, ku dos eksepshon: e Islanan Galapagos i e Islanan Gilbert, ku aunke nan ta na e ekuator ta wòrdu poní den e pasífiko sur. E Trencho di Mariana den e parti west di e pasífiko nort ta e parti ku tin mas profundidat den e pasífiko i na mundu, yegando un profundidat di mas ku 10.911 meter.


text:
E tin biaha e ta yama un karta di declaracion di limitacion
Un karta skirbí ku e fin di konfirmá algu, manera e details un korespondensia ariba, òf e kodigo di kondukta di e lugá di trabou, por a kai den un"karta di declaracion"Aklarashon literatura ta utilisá di fini manera atvertensia por skirbi na empleado. Por ehèmpel, un trahadó su contamento a wòrdu yamá na e pregunta por ta manda un karta pa recorda di regla i di informatie ku si ta sigui action di e mesun manera, por ta ofisialmente disiplina. Un tipo diferente di e actuacion di e karta e ta utilisá na mes pa splika e ophetivo i e details otro fin di un proyekto grandi.
Esaki ta solamente un notifikashon pa su probecho
Por ehèmpel, si tin un kapital emitió un kue pa e renobashon i edifisio, bo por kontestá e preguntanan ta e posibel bishitante di un karta, nan tabata pasa riba e details, manera e tipo di material wèl, òf ta hopi di e enchufes eléktriko ta wèl. E mesun manera, un hende a ofresé un pone ku nobo mes por skirbi un karta di declaracion di su futuro empleo a pidi pa ta mas kla di kiko ta e patu collega.
Un karta di declaracion por wòrdu mandá ku e empleado ora ta sera un"pasa pa e parti ariba di e liña".
Bo echonan no required di un karta di instrukshon òf den e disiplina, un notifikashon na skirbi di e ta siendo vigila banda. Desde e karta ta skirbí, tin mas pisá ku un konseho marval, mi no ta ofisialmente ta un karta den e disiplina, mi no tin ningun di version negatieve ta reprendé. A yega na nos atenshon ku nan aktitut di e trabou ta bai disminuyendo di e transbordo di e último siman. Nan kompañeronan di trabou tambe a kuminsá ku publisidat kantidat di nan aktitut negativo na su trabou i ku su kliente. Solamente kier normal ku bo ta risibí ta banda di gana un representa desde e mayordomia. A skeiro ku tambe di contamento den chikitu, òf por a deseá negativo na tur e involukrá. Ta importante tene na kuenta ku e karta aki no ta ta situá den archivo, no ta bai ta mará na e momento. Mi ta guitara gradici na bo ta, e ta presentá na e servisio di supervishon di un farmacéutico pa Ligá di Sobrebibí, di juni. Sinembargo, pa haya e patu, mi ta gusta mas declaracion di mi dia di awe. Ta mi mente di e tin tres Aliado di famia den Valido i ku ta bai ta na enkargo di tur nan. Mi ariba servisio alconaba entre e dos famia den henter e siman, maske e ripará ku algun empeñonan preferi ta un bishitá partimentu di tur e bisindario. Na di dos lugá, mi ta guitara risibí informashon additional di e personal okupá pa e Aliado, manera nan onbekende education i nivel di prueba. Manera ta indiká den nos combersacion telefóniko preferá pone un firma riba e kadena di mando di servisio di aya i, abou, amplia òf disminuir e personal den ta largu e tempu basa riba mi mes servisionan.
Mi ta encanta di a wòrdu ofresí un oportunidat locatie i lo mi desishon mesora despues di e aklarashon. Pues futuro contrast, abou topa e kontestanan di tur e preguntanan enviadas na nos pa Maart.
Riba palabranan di privasidat no tin revelá pa firma pidi e ta trata. Ta spera ku e caracena ta probecho pa e proseso di limitacion. (Por fabor tene na kuenta ku, a menos ku ta unique ta alkontrario, tur e andere kontenido i kondishonnan plan). Pregunta: por Fabor klaridat si"instalashon di e senso"ta un forma òf si e nesesidatnan pa un nobo sistema ta instala. Kontesta: ta rekerí e aktual sistema di alvaro di sí keda intactas, ku e outo por ta empleado ku algu moderno. Kontesta: no Tin stablesé e fecha na e realisacion di e edifisio extra. Esaki ta bai diskreshon di e kontratista Sinembargo, tur proyekto restitushon ta jesus di april. Tur e kontratista mester denunsiá ta risibí di e karta aki pa e aceptación di projects. Den kaso mester di un aklarashon, laga nos ban di motor un nobo karta di kumpra luna.


text:
Diamars mainta Polisnan a bay na e parkinglot pabou di Kong Hing den Havenstraat. Un homber a yama Polis pasobra nan no kier lage sali for cu su auto for di e parkinglot. E ta un cliente. E sa haci uso di e parkinglot mas biaha. E biaha aki el a purba sali y ora di paga a saca 25 florin pa paga dos florin.
E persona cu ta atende cu e Parkinglot no Tabata tin cambio di 25 florin. E persona a bise cu e no tin placa larga. A saca un florin los y nan no kier a tuma e florin pasobra ta dos florin. A bisa cu lo pasa bek laga e placa pasobra ta cliente. Esey tampoco a yuda y no kier a habri boom pa sali mientras no paga e dos florin. Finalmente a yama Polis pa atende e asunto. No tin placa pa cambio di 25 florin y no kier paga e persona sali. Finalmente nan a logra yega na areglo prome cu Polis a yega.
A logra paga pero asina mes e chauffeur a keda warda Polis pa splicanan kico a sosode. E Tabata un semi secuestro pa algun minuut pa un simple falta di dos florin los pasobra e parkinglot no Tabata tin cambio di 25 florin.


text:
Instrukshon temporal ARBO CONSULT pa trahadonan entrante 11 mei 2020
Den kuadro di de-eskalashon medidanan COVID
Instrukshon temporal ARBO CONSULT pa trahadonan entrante 11 mei 2020
Teniendo kuenta ku de-eskalashon di medidanan COVID, entrante 11 mei 2020 ARBO CONSULT por atmiti un kantidad limita di bishitante den su wachtkamer. Aglomerashon di grupo grandi di hende ahinda no ta permiti den edifisio:
Solamente por drenta den edificio:
1. Personanan ku tin afspraak pa medische keuring.
2. Klientenan ku tin afspraak serka Sectie Psychosociale Zorg.
3. Pashentnan ku tin afspraak (fecha pa kontrola) serka Bedrijfsarts.
Esnan ku no ta kai den e gruponan ariba menshona, mester meldu via di e-mail info@arboconsult.com. Esakinan ta:
- – Trahadonan ku ta meldu pa malesa i ku lo mester a meldu normalmente pa spreekuur. Konsulta (sin afspraak) ahinda no ta posibel. E trahado lo risibi un mail tokante su AO i eventualmente un fecha pa un afspraak serka e Bedrijfsarts.
- – Trahadonan ku durante e periodo di e medidanan di COVID tabata tin un sita ku no por a tuma luga i no tin un afspraak nobo pa kontrola. E trahado lo risibi un mail ku un otro fecha pa kontrola serka e Bedrijfsarts.
!Personanan ku kehonan respiratorio (tosamentu, keintura, rosea kortiku, dolor di garganta, ets.) no ta permiti pa drenta e edifisio i nan tambe mester meldu via mail. Pa esnan ku si mester bishita ARBO CONSULT, lo soru pa un tempu di espera mas kortiku posibel serka e Bedrijfsarts. A tuma medida di prekoushon dor di krea mas espasio entre e asientonan i lo tin handsanitizer disponibel.
Pa mas informashon por tuma kontakto ku ARBO CONSULT via mail (info@arboconsult.com) of telefon: 736-6444


text:
Pa medio di e articulo aki Seccion Cuido Salud Hubenil (Jeugdgezondheidszorg/JGZ) di Departamento Salud Publico (DVG) kier informa tocante e saminacion preventivo di salud, desaroyo y bienestar di muchanan. Esaki ta tuma lugar manera tur aña na diferente scol rond Aruba.
Saminacion di Salud
Tur saminacion ta wordo haci pa promove y proteha salud y bienestar di muchanan, pa asina mas y mas mucha crece y desaroya saludabel aki na Aruba. E dokternan di Cuido Salud Hubenil ta mesun dokternan cu ta samina y monitoria e salud y desaroyo di baby na Wit Gele Kruis y ta sigui den e periodo escolar. Den e periodo escolar e saminacion ta wordo hasi door di dokternan y enfermeranan di Cuido Salud Hubenil, cu colaboracion di mayornan, scolnan y unda ta necesario lo involucra otro instancianan di cuido. Nos ta pasa na tur scol primario (preparatorio, basico y special) pa ofrece saminacion di salud na grupo di mucha segun e indicacion di scol, cual lo wordo informa na mayornan. E saminacion ta encera parti salud fisico (e.o. peso, largura, motorico, oido, bista, curason etc), parti salud social emocional (su sentimentonan, experencianan, amigonan etc) y tambe informacion di mayor of scol lo por yuda pa cu salud di e mucha. Si ta necesario Cuido Salud Hubenil lo duna conseho of referi e mucha pa asina por ricibi e sosten of ayudo necesario den acuerdo cu su mayornan.
Seccion Cuido Salud Hubenil
E cuido preventivo di Seccion Cuido Salud Hubenil ta cuminsa for di infancia y ta sigui te adolescencia. Nos ta haya importante pa tur mucha crece saludabel y wordo proteha den nan desaroyo y bienestar. Pa cu esaki Seccion Cuido Salud Hubenil ta brinda su aporte, cual ta a base di derechonan di mucha, entre otro: derecho riba un bon cuido di salud, derecho riba enseñanza y tambe derecho riba un nomber y nacionalidad, sin discriminacion y sin exclui niun mucha.
Formulario cu pregunta
Den cuadro di e saminacionnan preventivo di salud na scol, Seccion Cuido Salud Hubenil ta pidi mayor pa jena un formulario cu lo ricibi na scol y entrega esaki na e docente dentro di dos siman.
Obhecion?
Como meta clave y importante nos tur hunto por aporta na un salud, desaroyo y bienestar sano di tur mucha aki na Aruba. Seccion Cuido Salud Hubenil ta spera cu mayornan lo permiti pa nan yiu participa pa wordo samina. Mayornan ta keda importante y involucra den e saminacion. Seccion Cuido Hubenil ta sali for di punto di salida cu tur mayor kier un bon salud y bienestar pa nan yiu cual ta den cuadro di derecho di mucha.
Si mayor/ voogd tin obhecion pa esaki, mester manda esaki den e formulario completamente jena bek pa scol dentro di 2 siman. Por fabor jena nomber completo y fecha di nacemento di e yiu. Den caso cu no entrega e formulario, Seccion Cuido Salud Hubenil ta asumi cu mayor/ voogd ta duna permiso pa e saminacionnan medico di su yiu na scol.
Pregunta?
Si tin cualkier pregunta por contact nos libremente na telefon 522-4200/ 522-4294, via whatsapp 735-2982 of via email jgz@dvg.aw.
Pa mas informacion like nos Facebook page Directie Volksgezondheid DVG Aruba, Follow nos riba Instagram directie_volksgezondheid_aruba, subi nos website www.dvg.aw, yama nos na 5224200 of mail nos na servicio@dvg.aw


text:
Fredis Refunjol
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Fredis José Refunjol (n. 19 di december 1950 na Aruba) ta un ex-politico Arubano di partido MEP. E tabata e di tres gobernador di Aruba di prome di mei 2004 te 31 di december 2016. Anteriormente e tabata minister di 1989 te 1994 y di 2001 te 2004. El a sirbi tambe como miembro di parlamento di Aruba di 1986 te 1989 y di 1994 te 2001.
Bida[editá | editá fuente]
Fredis Refunjol a lanta den districto di Savaneta. Na 1968 e ta obtene su MULO-diploma y na 1970 su HAVO-diploma. Tres aña despues e ta gradua di Instituto Pedagogico Arubano (IPA) como maestro di scol. E ta cuminsa su carera profesional na Heilig Hart College na Savaneta y na 1981 ta bira cabesante di e scol.[1] Den e periodo aki Refunjol tabata activo como dirigente deportivo, entre otro di Aruba Volleyball Asociacion.
Na 1983 Refunjol ta uni na partido Movimiento Electoral di Pueblo (MEP). Entre 1984 y 1987 e ta asumi e funcion di vicepresidente di MEP y na 1988 ta wordo nombra secretario-general di e partido.[1] Na 1985 e ta debuta den e eleccion pa e prome parlamento despues di Aruba su status aparte y ta obtene 665 voto personal y un asiento den parlamento. Seguidamente e ta parece cinco biaha mas riba lista di MEP, halando un maximo di voto personal (1374 voto) na eleccion di 1998.
For di 1989 te 1994 Refunjol ta ocupa e puesto di minister di Bienestar, Enseñansa y Labor den gabinete Oduber I y II. El a sirbi como parlamentario di 1994 te cu 2001, añanan cu partido MEP a bay den oposicion. Den gabinete Oduber III el a keda nombra minister di Enseñansa y Asuntonan Administrativo, ademas di ta vice prome minister. Tambe Refunjol a fungi como informador di gabinete Oduber I na 1989 y Oduber II na 1993, y como formador di gabinete Oduber III na 2001. Despues di su nombracion como susesor di Olindo Koolman e ta asumi e posicion di gobernador di Aruba entrante prome di mei 2004. Conforme rekisitonan legal e ta retira di partido MEP y su puesto como minister. Su nominacion tabata unico, como esaki por a conta cu sosten unanime den parlamento di Aruba. Refunjol ta sirbi dos termino di seis aña como gobernador.
Na mei 2017 Refunjol, hunto cu e ex-politico hulandes Jan Franssen, ta ricibi e encargo di minister Plasterk pa investiga e problemanan den gobernacion na Sint Eustatius. Den nan rapport nan ta yega na e conclusion cu tin negligencia formal di e tareanan gobernamental, malmaneho financiero y ilegalidad. Nan conseho ta conduci na disolucion di e gobierno insular y nombramento di un "regeringscommissaris".
Desde 17 di augustus 2018 Refunjol ta presidente di fundacion Parke Nacional Arikok.
Refunjol ta casa y tin dos yiu muhe y un yiu homber.
Condecoracion[editá | editá fuente]
- Hulanda - Caballero den Orden di e Leon Hulandes (1995).[2]
- Hulanda - Comendador den Orden di Oranje-Nassau (2016).[3]
Link externo[editá | editá fuente]


text:
Invertí den un mucha di Ser’i Domi!
a haña spònser kaba!
falta ainda!
Invertí den un mucha! Nos ta Konektá (NTK) ta un proyekto den kua hóbennan den barionan marginá ta haña akseso na Internet. Komo kondishon pa por usa Internet i e aparato digital ku ta usa kuné (lèptòp òf tèblet) mester partisipá na lès tokante uso di kòmpiuter i di Internet, konosementu di medionan di komunikashon i kon anda ku informashon (kolektá, prosesá i presentá).
Esaki ta e di tres “vershon” di e proyekto: NTK 3.0. E promé proyekto a alkansá 10 hóben na Rif (Otrobanda), e di dos proyekto 30 hóben den barionan di Nieuw Nederland, Ser’i Domi i Souax. Kasi 60 hóben di 6 pa 17 aña, di Ser’i Domi (Otrobanda) lo partisipá na e di tres proyekto.
Parti di e sèn pa e proyekto akí ta bin di fondonan, manera Stichting Johannes Don Bosco. Pero nos mester di bo yudansa pa duna tur mucha un lugá.
Un lugá den e proyekto ta kosta Naf 4000,- i pa e suma ei un mucha por haña u lèptòp henter un aña largu, dos lès pa luna i akseso na internèt (wifi).
Banko Sentral di Kòrsou i Sint Maarten, Stichting Johannes Bosco i Tom’s Planner a paga pa 53 lugá kaba. Spònsernan individual a duna pa e di 54 lugá. Nos ta buska spònser pa 6 lugá mas. 6 mucha ku no tin akseso na e mundu digital por desaroyá bira siudadanonan di siglo 21 ku bo yudansa. Nos por konta ku bo? Si bo ke spònser un lugá, òf parti di un lugá, tuma kontakto ku Ace Suares (ace@suares.com, +5999 678 00 60) òf ku sr. Bentley Leonora (presidente di Fundashon Kòrsou Habrí), òf depositá bo kontribushon riba
Kuenta, number 313.054.01 di Banco di Caribe,
na nòmber di Fundashon Kòrsou Habrí, Bajonetstraat 18-5,
i menshoná Nos Ta Konektá
Si bo ke sa mas di e proyekto i e presupeusto, klek aki.
Pa Naf 4000,- pa mucha
- Un lèptòp fiá pa un aña largu
- Akseso na WIFI (tambe na kas)
- Kada 2 siman lès i guia
- Ekskurshon
- Kurso pa mayor kon pa eduká nan yu
- Lès den ‘Mediawijsheid’ pa mayor
- Promové koheshon sosial den bario
Si, nos ke sponser un lugá pa un mucha den e proyekto!
Di spònser pa donashon
Di spònser pa supsidio (53)
Tur pida ta yuda!
Por spònser un montante na bo eskoho tambe!
Komo individuo òf empresa tambe por kontribuí un parti di un lugá pa un mucha. Tur e montante chikí nos ta pone huntu akinan, pa asina nos por yega na un lugá di partisipashon pa un mucha mas.
%
A drenta pa ún luga!
Si, mi tambe ke yuda!
Spònser nos!
Spònser
Donashon
0 – 199
Van der Kaa, Staarman(2x), Berends, Van Klinken, Segers, Windster, Rijna, Da Costa Gomez, Van Lieshout, Smeets, Curiel-Pieternelle, Groothuis, Verputten, Lobo, Silonero, Hendriks, Brightminds, 3C Coaching & Consult, Fleijsman, Do Rego, Dijkhoff, De Witt Hamer, Van Der Kooij, Mulders, Ayoubi-Da Costa Gomez, Sun Reef, Sillé=Rosheuvel, Verboom-Fairbairn
200-399
Van de Kooij, Van Harrevelt, Hilgers, Snetselaar, Chicas, Sincere ICT Solutions, Alberto, de Kleijn
400-999
Hart
1000-1999
Mezas


text:
WILLEMSTAD — Federashon Biyar Korsou wikent ultimo, dianan 30 di april y prome di mei , a organisa otro evento ku a konta ku partisipashon di 27 biyardista. E biaha tabata turno di e disiplina di bola 8 .
Bon partidonan , jena ku tirunan eksepshonal a keda presenta pa e fanatikonan ku tabata presente. Den e ultimo partidonan di e buelta di ganador , Gio Ariza a kai vensi kontra Gemajel Rol ku skor di 6 pa 5 y Fauzi Halaby ta gana Sybren Boekhoudt 6 pa 4.
Den e prome partido di semifinal Rol ta gana Halaby 6 pa 4 y pasa pa final. Den buelta di perdedor Fauzi Halabi ta bini duru bek y ta sali viktorioso kontra Boekhoudt ku skor di 6 pa 3 y pasa pa final. Den e partido final Halaby a bin pa tuma revancha kontra di Rol y ta duna tremendo partido y ta bai ku e titulo , skor final 7 pa 3.
E evento aki tabata patrosina pa Montana Bierhuis y House of Billiard Play. Aki ta sigi e resultadonan ofishal. Empata na puesto 5 Michael Arvelo y Gio Ariza , puesto 4 Jeffrey Nieuwenhuijzen , puesto 3 Sybren Boekhoudt , supkampion Gemajel Rol y kampion Fauzi Halaby . Pa e fin di luna aki Febiko tin programa e disiplina di bola.


text:
AMSTERDAM - Prinses Amalia, e yiu mayor di Rey Willem Alexander ta cumpli 19 aña awe. Pero debi na menasa contra dje, e lo no por celebra esaki otro cu den su cas cu famia. Desde e aña aki Amalia ta studia na Universidad di Amsterdam, pero ta sigui su lesnan via computer na cas. E ta studia Politica, Psicologia, Ley y Economia. Tabata intencion pa Amalia biba na scol manera tur studiante regular, pero na October esaki a cambia y a nifica cu e mester a bay cas bek y sigui su estudio desde eynan.
ORANJESTAD - E siman aki, e productor local Angel Antonio Soto cu orguyo a informa Aruba cu su pelicula Blackout a gana e premio di miho pelicula internacional den e Festival anual di cine Lakecity na New Delhi, India.
LA PAZ- Despues cu noticiacla siman pasa a bin cu e primicia riba e problema cu e representante di e pais boliviano Maria Fernanda Pavisic a haya sum es aden door di comentarionan deningrante contra e.o. representante di miss universe pa Aruba y otro paisnan, a bira conoci cu Pavisic a perde su derecho pa representa Bolivia otro aña januari den e certamen Miss Universo 2023. Asina e portal boliviano Los Tiempos ta confirma dialuna. Esta cu a kita e titulo di Pavisic. Ta considera cu debi na e accionan di Pavisic, e la viola e contracto cu e tabatin pa cu e representacion di su pais. Door di cu e la perde su titulo di miss Bolivia, e no por representa e pais ey mas.
DEN HAAG – Reina Maxima ta sostene e seleccion nacional di futbol di Hulanda diabierna ora cu e enfrenta e seleccion di Argentina den e Copa Mundial di futbol Qatar 2022. Asina e servicio di informacion di Reino RVD a confirma dialuna. “Como hulandes y Reina di Hulanda, e ta pa Hulanda” vocero di RVC a bisa. E Reina cu a nace na Argentina, a wordo felicita diahuebs ultimo durante e evento Meet The World pa e victoria di Argentina contra Polonia. Despues di e gradicimento, e Reina a pidi tur hende presente pa ‘grita’ pa Hulanda. Si e Reina ta bay sostene e seleccion for di stadion na Qatar diabierna, ainda no ta conoci. Hulanda a gana di Merca diasabra y a pasa pa e cuarto di final contra Argentina. Y semper tin e dilemma di cu Maxima, siendo un argentinero, lo sostene Hulanda of Argentina. Tin varios meme circulando caba, cu e tema aki.
MIAMI – Miss Universe Aruba Kiara Arends hunto cu 8 otro candidata pa e certamen di Miss Universo a participa diahuebs den un combersacion riba violencia di genero na spaño. Fuera di Aruba, a participa Miss Universe Argentina Barbara Cabrera, Miss Universe Costa Rica Maria Fernanda Rodriguez Ávila, Miss Universe Ecuador Nayelhi González, Miss Universe El Salvador Alejandra Guajardo Sada, Miss Universe Ghana Engracia Mofuman, Miss Universe Nicaragua Norma Huembes, Miss Universe Paraguay Lia Aymara Duarte Ashmore, y Miss Universe Spain Alicia Faubel. E tabata un combersacion hopi interesante cu a dura por lo menos 45 minuut. E certamen di Miss Universo ta dia 4 di januar 2023 na New Orleans na Merca. Por wak e discusion di e candidatanan AKI.
ZHUHAI – Un muher chines cu a pretende di ta na estado, pa por a trafica chip di computer y telefon cellular den su ‘barica falso’, a keda deteni ora cu e kier a drenta China for di Macau. E tabatin 202 chips y 9 telefon cellular den su barica falso. Na China desde 2020 tin un mercado preto pa chip di computer desde cu a surgi e problema di scarsedad di entrega di e producto. Fuera di e escases, tin e sancionan Mericano tambe cu ta haci mas dificil pa China yega na e material necesario.


text:
E daño ku a keda hasí na brùg Juliana awe mainta a kousa bastante konsternashon. Sinembargo esaki no ta promé biaha ku nos brùg nobo a keda alkansá pa un barku.
Riba djamars 8 di ougùstùs 1978, e “boortoren” yamá Western Offshore VI a dal brùg Juliana na momento ku esaki tabata drenta haf. E daño kousá a keda kalkulá na Naf 110,000 (awe: Naf 450,000). E ”boortoren” tabata propiedat di un kompania prestigioso di Texas den negoshi di petroli i gas.
Despues di un investigashon a resultá ku falta di e aksidente tabata serka kapitan di e barku Merikano. A sali na kla ku e kapitan a informá outoridatnan di nos haf ku e ta kalkulá haltura di e “boortoren“ na 173 pia. Dor ku brùg Juliana ta 185 pia haltu, e barku a haña pèrmit pa drenta haf. A resultá sinembargo ku haltura di e “boortoren“ a surpasá 185 pia. E kapitan a duna informashon robes na nos inspektor di haf lokual a kousa e aksidente.
Outomobilistanan ku na e momentu di e aksidente tabata trafiká riba brùg a bisa di a tende un zonido espantoso i a eksperiensiá un “sakudimentu” bastante violento.
Poko despues di e insidente, e kompania doño di Western Offshore VI ta entregá un garantia di banko na Teritorio Insular di Kòrsou i ta bandoná nos isla.
Willemstad, Kòrsou
Fuente: Archivo Nashonal


text:
E lei di screening tei pa keda segun e formadó na 2017, pasombra esaki ta importante pa nos “uitstraling” aki i den eksterior (wak video).
Esei tabata 2017.
E lei tabata bon pa esnan sin étika e tempu aya. Pero awor ku e mes un lei a obligá dos mandatario tuma retiro (di kua unu a rekonosé su akto kastigabel i e otro ta un sospechoso) i ku tin un di tres mandatario den un huki, mester kambi’é. E kambionan no ta enserá sera algun buraku den e lei manera Ministerio Públiko a konsehá, pero ta trata di algun kambio supstanshal. Dje supstanshal ei ku e lei nobo ta bira un èkstrakto lali-lali di e lei ku na 2017 “mester a keda pa semper”.
Bo no mester ta un genio pa komprondé e wega aki. Esun ku mas benefisio lo saka pa kambio di lei a traha un moshon detayá kaminda ta habri kaminda pa un lei di screening nobo i sin djente. Ta remarkabel kon detayá e moshon aki ta (normalmente un moshon ta un deseo di Staten pa despues Gobièrnu yena e aspektonan hurídiko). E argumento ku esun ku a traha e moshon a hasi esaki pasombra e ta un hurista, ta duna e impreshon ku Griffie di Staten -ku tin un batayón di hurista den servisio- no ta kapas pa hinka un moshon den otro.
Awor, no ta na Kòrsou so tin kambionan di lei ku un tempu tabata bon pa oponentenan, pero ku derepente no ta sirbi ora nan ta na poder. Mi ta sigur ku paisnan manera Zimbabwe, Chad, Nicaragua, Laos, Congo i mas ta kontentu pa risibí nos den nan filanan.
Bèrgonsoso!
Willemstad, Kòrsou